title: Urukagina

text: Urukagina ("Uru-inim-gina", "Irikagina") oli muinaismesopotamialaisen Sumerin Lagašin kaupungin kuningas 2300-luvun alkupuolella eaa. Tuohon aikaan kaupunkivaltion maallinen johto riisti kansaa ja osin papistoakin, ja osin papisto riisti kansaa kovalla verotuksella ja muilla maksuilla. Urukaginaa pidetään uudistajana, koska hän vähensi virkamiesten kansaan kohdistamaa riistoa. Urukagina kaappasi vallan luultavasti papiston tuella, rajoitti ylimystön ja papistonkin harjoittamaa verotusta ja muuta mielivaltaa. Luultavasti Urukaginan uudistukset olivat käytännössä osittaisia ja lyhytaikaisia. Urukagina kukistui, kun Lagašin vihollinen Umma hyökkäsi sinne kuningas Lugalzaggesin johdolla.


title: Urukagina

text: Hieman 2000-luvun eaa. puolivälin jälkeen sumerilaista Lagašin kaupunkivaltiota johti korruptoitunut kuningas Lugalanda, jonka aikana rikkaat ja ylimystö riistivät kansaa ja kohtelivat sitä mielivaltaisesti, verottivat sitä ankarasti ja muutenkin riistivät kansan omaisuutta. Vaikka papisto oli ainakin osittain mukana riistämässä kansaa, sitä ärsytti palatsin suuri maallinen valta ja se, että palatsi oli vienyt siltä parhaat maat. Yhtäkkiä vallan kaappasi Urukagina, joka julistautui kuninkaaksi, ei enää "kaupunkiruhtinaaksi". Urukaginan sanotaan nousseen kansasta ja sen tukemana kaapanneen vallan. Todellinen vallankaappauksen organisoija oli luultavasti papisto, jonka etuja kaupunkia johtanut maallinen pappisruhtinas oli polkenut


title: Urukagina

text: Sumerilaisten savitaulujen mukaan Lagašin jumala Ningirsu käski Urukaginan uudistamaan Lagašin kaupunkivaltion yhteiskuntaa. Urukagina vähensi viranomaisten vaatimia ankaria maksuja, lahjuksia ja veroja. Hän vähensi pappien ja virkamiesten etuoikeuksia ja lievensi mielivaltaista hallintoa. Urukagina pienensi korruptiota ja byrokratiaa vähentämällä tarkastajien tarkastajia, jotka kiskoivat kansalta maksuja eri toimenpiteistä. Urukagina vapautti vangit. Hän julisti että mahtava ei saisi enää sortaa orpoa ja leskeä. Pappien, paimenten ja kalastajien asema koheni, papiston ja käsityöläisten palkat nousivat. Toisaalta myös papit olivat kiskoneet hautajaisista ja sielunhoidosta kohtuuttomia menoja.


title: Urukagina

text: Rikkaat olivat aiemmin pakottaneet köyhiä kansalaisia luovuttamaan talonsa mitättömän pientä korvausta vastaan. Urukagina käski, ettei köyhän tarvinnut suostua rikkaan ehdottamaan kauppaan ilman asianmukaisia maksuja. Urukagina puhui mielivaltaa, murhaamista ja ihmisten omaisuuden riistoa vastaan. Pappien valtaan nostama Urukagina kutsui uudistuksiaan aiempien jumalien aikojen palauttamiseksi, ei uudistuksiksi.


title: Urukagina

text: Uudistuksillaan Urukagina on ollut mallina monille muille vallananastajille. Savitaulussa Urukagina toteaa toimineensa seuraavasti: ""Urukagina on tehnyt Nirsigun (jumala) kanssa sopimuksen, jotta mahtava ei sortaisi orpoa ja leskeä."" Tämän jälkeen moni vallankaappaaja on puolustellut toimiaan yhteiskunnan vähäosaisten puolustamisella.


title: Urukagina

text: Todellisuudessa Urukaginan uudistukset lienevät jääneen varsin vähäisiksi, ja vanhoihin tapoihin palattiin varsin pian. Tähän viittaa Urukaginan kuningattaren Šagšagin arkisto, joka ei eroa aiempien haaremipalatsien arkistoista. Urukagina kävi rajasotia ja menetti maata Urukille. Urukagina menetti valtansa, kun Lagašin vanha vihollinen Umma kukisti hänet Lugalzaggesin johdolla.


title: Yarrow Shipbuilders

text: Yarrow Shipbuilders, Limited tai lyhyesti Yarrows oli merkittävä brittiläinen laivanrakennusyhtiö, joka nykyään muodostaa osan BAE Systemsin omistamaa BAE Systems Surface Shipsiä. Yhtiön telakka sijaitsi Scotstounissa Glasgowissa Skotlannissa Clyde-joen varrella.


title: Yarrow Shipbuilders

text: Yarrow Shipbuilders oli yksi maailman merkittävimmistä hävittäjien valmistajista aina toisen maailmansodan lopulle saakka. Yhtiö valmisti lisäksi kauppa-aluksia aina 1960-luvulle saakka erikoistuen joki- ja järvialuksiin. Yhtiö valmisti kaikkiaan noin 400 alusta Scotstounissa.


title: Yarrow Shipbuilders

text: Alfred Yarrow perusti 1865 yrityksen nimellä Yarrow & Company, Limited. Yhtiö sijaitsi aluksi Folly Wallissa Poplarissa, kunnes se laajetessaan siirtyi 1898 Cubitt Towniin. Yhtiö valmisti 1869–1908 satoja höyrypursia, järvi- ja jokialuksia ja lopulta Kuninkaallisen laivaston ensimmäiset hävittäjät. Yhtiö valmisti lisäksi höyrykattiloita ja erityisesti vesiputkistolla varustettu höyrykattila tunnettiin Yarrow-kattilana, jota ensimmäisen kerran käytettiin 1887 torpedoveneessä.


title: Yarrow Shipbuilders

text: Yrityksen edelleen kasvaessa Yarrowille tuli tarve muuttaa. Maan ja työvoiman hinta Lontoossa johtivat siihen, että yritys aloitti 1906 siirtymisen Scotstouniin Glasgowiin. Siirrettävänä oli kaikkiaan 4000–5000 tonnia materiaalia erilaisista malleista raskaisiin työkoneisiin. Poplarista lähti päivittäin 40–50-vaunuisia junia lastattuna siirrettävällä materiaalilla.


title: Yarrow Shipbuilders

text: Yhtiö laski vesille 4. heinäkuuta 1908 Scotstounissa ensimmäisen uudella telakalla valmistuneen hävittäjänsä. Telakan viereen perustettiin 1905 yhteisyritys Coventry Ordnance Works.


title: Yarrow Shipbuilders

text: Yhtiö osti 1964 itä puolellaan sijainneen Blythswood Shipbuilding Companyn, joka oli perustettu 1919. Yhtiö rakensi 1960-luvun lopulla alueelleen kaksi katettua telakkarakennusta sekä kokoomahallin.


title: Yarrow Shipbuilders

text: Yarrow liittyi 1968 Upper Clyde Shipbuildersiin, jonka toiminta lakkasi 1971. Yarrow jatkoi tämän jälkeen toimintaansa itsenäisenä yhteenliittymän ainoana tuottavana yksikkönä. Se osti 1974 länsipuolellaan sijainneen Elderslie Dockyardin, jonka omisti Barclay Curle. Kaupassa yhtiö sai kolme kuivatelakkaa, joista vanhin oli valmistunut 1904 ja uusin 1965. Yhtiö osallistui Leander-luokan sekä tyypin 21 fregattien valmistukseen.


title: Yarrow Shipbuilders

text: James Callaghanin johtama työväenhallitus antoi 1977 määräyksen lentokone- ja laivanrakennusteollisuuden kansallistamisesta. Yhtiö, joka tunnettiin nimellä Yarrow (Shipbuilders), LImited, liitettiin muiden telakoiden kanssa yhteen muodostettaessa British Shipbuilders -yhtiöön. Yhtiöön sijoitti edelleen rahojaan, joilla valmistettiin entisten Elderslien kuivatelakoiden yhteyteen suuri halli. Halli oli tarpeen valmistettaessa muovirunkoisia Hunt-luokan miinanraivaajia, joita kuitenkin valmistettiin telakalla ainoastaan kaksi. Käyttämättä jäänyt halli purettiin 2008.


title: Yarrow Shipbuilders

text: Seuraava Margaret Thatcherin johtama hallitus aloitti yksityistämisen, jolloin Yarrow oli ensimmäisiä British Shipbuildersista eronnut yhtiö. Se myytiin 1985 GEC Marconille, joka muodosti siitä Marconi Marine (YSL):n. Yhtiö osallistui tyypin 22 ja 23 fregattien valmistukseen. Marconi Electronic Systems myytiin 1999 British Aerospacelle, jolloin muodostui BAE Systems. Marconi Marine (YSL):stä tuli tällöin BAE Systems Marine (YSL).


title: Yarrow Shipbuilders

text: Nykyään YSL on osa BAE Systemsin tytäryhtiötä BAE Systems Surface Ships.


title: Eino Mäkinen (elo- ja valokuvaaja)

text: Eino Evert Mäkinen (13. tammikuuta 1908 Helsinki - 4. huhtikuuta 1987 Helsinki) oli suomalainen valokuvaaja ja elokuvien kuvaaja, ohjaaja ja käsikirjoittaja. . Hänen vanhempansa olivat työnjohtaja Taavetti Evert Mäkinen ja Hilja Kristina Oksman. Puoliso (vuodesta 1930) oli Sigrid (Sirkka) Keinänen.


title: Eino Mäkinen (elo- ja valokuvaaja)

text: Eino Mäkinen teki monipuolisen uran sekä valokuvaajana että elokuvaajana. Diagnoosi (sokeutumiseen johtaneesta) näkökentän hitaasta supistumisesta ei estänyt 19-vuotiasta Mäkistä ryhtymästä vapaan valokuvaajan, toimittajan ja näyttelysuunnittelijan tehtäviin jo vuonna 1926, vuotta ennen ylioppilaaksi pääsyään.


title: Eino Mäkinen (elo- ja valokuvaaja)

text: Vuosina 1932-1935 Mäkinen toimi dokumenttielokuvistaan tunnetun Aho & Soldan Oy:n sivutoimisena kuvaajana. Vuodesta 1936 hän työskenteli kuuden vuoden ajan kotimaista kansanperinnettä taltioineen Kansatieteellinen Filmi Oy:n pääkuvaajana ja sivutoimisena toimitusjohtajana. Yhtiö tuotti lyhyen taipaleensa aikana yli 30 tasokasta lyhytelokuvaa. Jo filmaushetkellä katoamassa olleet työmenetelmät ja -taidot (esim. kaskenpoltto, ruuhenveisto) heräävät eloon Mäkisen 1930-luvun kuvissa. Kuulusimmat elokuvansa hän teki yhdessä Kustaa Vilkunan kanssa.


title: Eino Mäkinen (elo- ja valokuvaaja)

text: Sotavuosina (1941-1944) Eino Mäkinen toimi päämajan kuvaosaston tk-kuvaajana. 1940-luvun jälkipuoliskolla Mäkinen teki yhteistyötä mm. Erik Blombergin kanssa vapaan elokuvaajan ominaisuudessa. Blomberg ja Mäkinen palkittiin Jussi-patsaalla Porojen parissa -dokumenttielokuvan (1947) kuvauksesta.


title: Eino Mäkinen (elo- ja valokuvaaja)

text: 1940-luvun viimeisinä vuosina Mäkinen keskittyi kuvateosten toimittamiseen, mitä työtä jatkui aina 1960-luvun loppuun asti.


title: Eino Mäkinen (elo- ja valokuvaaja)

text: Valokuvaajana myös kansainvälisellä tasolla arvostusta nauttinut veteraani sai elämäntyö-Jussin vuonna 1981.


title: Eino Mäkinen (elo- ja valokuvaaja)

text: Suomen Kulttuurirahasto on julkaissut joukon Kansatieteellisen Filmin elokuvia dvd:llä. Eino Mäkinen oli 1930-luvun lopulla ideoimassa ajatusta suomalaisen kulttuurin ja tieteen tukemisesta. Tästä aloitteesta ponnisti kansalaiskeräys, jonka tuotto muodosti nykyisen Suomen Kulttuurirahaston peruspääoman.


title: Eino Mäkinen (elo- ja valokuvaaja)

text: Julkaissut kuvia kymmenissä lehdissä ja valokuvateoksissa 1920-luvun lopulta lähtien; toimittanut ja kuvittanut 25 kuvateosta:


title: Eino Mäkinen (elo- ja valokuvaaja)

text: Mäkinen osallistui kaikkiaan yli 50 elokuvan tuotantoon. Niistä noin 40 lyhytelokivia, esimerkiksi:


title: Eino Mäkinen (elo- ja valokuvaaja)

text: Näytelmäelokuvat:


title: Luettelo Pokémon-lajeista (41–60)

text: Pokémon-tuotesarjassa on 802 erilaista kuviitteellista Pokémon-lajia. Pokémon-kouluttajat pyydystävät lajeja Poké-palloihin, ja käyttävät niitä yleensä taisteluissa toisten kouluttajien Pokémoneja vastaan. Pokémon-evoluution myötä lajit voivat kehittyä ja muuttua vahvemmiksi lajeiksi.


title: Luettelo Pokémon-lajeista (41–60)

text: Tässä luettelossa on listattuna 20 ensimmäisen sukupolven Pokémon-lajia siinä järjestyksessä missä ne esitellään "Pokémon"-pelisarjan Pokédex-tietokannassa.


title: Luettelo Pokémon-lajeista (41–60)

text: Zubat () on lento- ja myrkkytyypin Pokémon, joka kehittyy Golbatiksi tasolla 22. Golbat puolestaan kehittyy Crobatiksi kesytyksen avulla, mutta tämä on mahdollista vasta Pokemon Goldissa ja Silverissä, sekä niitä uudemmissa versioissa. Nimi Zubat tulee japanilaisesta sanasta zubatto.


title: Luettelo Pokémon-lajeista (41–60)

text: Zubat näyttää pieneltä sinivioletilta lepakolta, jonka koko kasvot peittyvät sen auki ammottavaan suuhun. Niillä ei ole silmiä koska ne suunnistavat kaikuluotauksen avulla, kuten lepakot. Zubatit asuvat luolissa ja muissa pimeissä paikoissa, koska auringonvalo heikentää niitä. Ne tulevat vasta yöllä ulos pimeistä piiloistaan. Zubatin ravintoa ovat hedelmät ja Venomothit, mutta ne ovat myös verenimijöitä. Naarailla on pienemmät torahampaat kuin uroksilla.


title: Luettelo Pokémon-lajeista (41–60)

text: Golbat (ゴルバット Gorubatto) on lento- ja myrkkytyypin Pokémon. Golbat on toinen kehitysmuoto Zubatista, josta se kehittyy tasolla 22. Golbat taasen kehittyy kesytyksen avulla Crobatiksi, joka on tosin mahdollista vain Pokemon Goldissa ja Silverissä ja niitä uudemmissa versioissa.


title: Luettelo Pokémon-lajeista (41–60)

text: Golbat muistuttaa sinistä lepakkoa, jonka pää muodostaa koko vartalon. Golbatilla on kaksi pientä jalkaa ja kaksi pientä silmää ja suuri ammottava nelihampainen suu. Golbat asuu luolissa ja pimeissä paikoissa, kuten Zubat, ja nauttii veren imemisestä.


title: Luettelo Pokémon-lajeista (41–60)

text: Oddish () on myrkky- ja ruohotyypin Pokémon. Nimi Oddish tulee sanoista "odd", omituinen, ja sanasta "radish" retiisi. Saavuttaessaan tason 21 Oddish kehittyy Gloomiksi, joka taas kehittyy lehtikiven avulla Vileplumeksi, tai Pokémon Goldissa ja Silverissä, sekä niitä uudemmissa versioissa aurinkokiven avulla Bellossomiksi.


title: Luettelo Pokémon-lajeista (41–60)

text: Oddish muistuttaa sinistä sipulimaista kasvia. Sen pään päällä kasvaa viisi pitkää ja vihreää lehteä, ja sen silmät ovat punaiset. Oddish pitää enemmän kuunvalosta kuin auringonvalosta, kuten lepakot.


title: Luettelo Pokémon-lajeista (41–60)

text: Gloom () on myrkky- ja ruohotyypin Pokémon. Gloomin nimi viittaa sen surulliseen olemukseen. Se voi kuitenkin tulla myös sanasta bloom, joka tarkoittaa kukintoa. Gloom on kehitysmuoto Oddishista, josta se kehittyy tasolla 21. Gloom kehittyy joko Vileplumeksi Lehtikiven (Leaf Stone) avulla tai Bellossomiksi Aurinkokiven (Sun Stone) avulla. Bellossomia voi saada vasta Pokemon Goldissa ja Silverissä ja niitä uudemmissa peleissä.


title: Luettelo Pokémon-lajeista (41–60)

text: Gloom on nimensä mukaisesti synkkä Pokémon. Se on suurempi kuin Oddish ja siltä tippuu suupielestä mettä. Siitepöly on peräisin sen pitkistä terälehdistä, ja se haisee. Gloomin vartalo on sinivioletti, ja sen terälehdet oranssin väriset. Terälehdet näyttävät Oddishin terälehdiltä, mutta ne ovat kuolleet. Lisäksi sen nuppu näyttää kuolleelta.


title: Luettelo Pokémon-lajeista (41–60)

text: Vileplume () on myrkky- ja ruohotyypin Pokémon. Vileplume tulee englanninkielisistä sanoista vile (mikä viittaa sen pahaan hajuun) ja plume(mikä viittaa sen savupilvimaiseen kukkaan). Vileplume on kehitysmuoto Gloomista, josta se kehittyy Lehtikiven ("Leaf Stone") avulla. Gloom taas on kehitysmuoto Oddishista


title: Luettelo Pokémon-lajeista (41–60)

text: Vileplume näyttää suurelta kukalta, jolla on lyhyt violetti varsi vartalonaan. Päässään sillä on suuret litistetyn näköiset terälehdet, jossa on valkoisia pisteitä. Vileplumen tuntee sen hyökkävästä hajusta, joka tulee sen suuresta punaisesta kukasta. Vileplume käyttää hajuaan taisteluissa, jolloin vastustaja perääntyy kamalan hajun takia. Vileplumen kukasta on myös haittaa, sillä se on painava ja tilaa vievä. Vileplume kävelee hiljaa painonsa takia ja se joutuu usein käyttämään käsiään kannatellakseen kukkaa. Vileplumea löytyy metsistä, sillä ne haluavat pysyä matalalla.


title: Luettelo Pokémon-lajeista (41–60)

text: Paras () on kuvitteellinen hyönteis- ja ruohotyypin Pokémon. Nimi Paras on lyhennys sanasta parasite, joka tarkoittaa loista. Paras kehittyy tasolla 24 Parasectiksi.


title: Luettelo Pokémon-lajeista (41–60)

text: Paras muistuttaa pientä, oranssista rapua, jolla on suuria punaisia sieniä keltaisilla täplillä selässään. Parasin sakset muistuttavat hummerin saksia. Parasilla on päässä pieniä itiöitä, mitkä kasvavat kun Pokémonkin kasvaa.


title: Luettelo Pokémon-lajeista (41–60)

text: Parasect () on kuvitteellinen hyönteis- ja ruohotyypin Pokémon. Nimi Parasect tulee sanoista parasite (mikä tarkoittaa loista) ja insect (mikä tarkoittaa hyönteistä)tai sanoista paranormal (yliluonnollinen) ja insect (hyönteinen). Parasect on kehitysmuoto Parasista Parasect kehittyy Parasista tasolla 24.


title: Luettelo Pokémon-lajeista (41–60)

text: Parasect näyttää ravulta, mutta sillä on selässään suuri punainen sieni keltaisilla täplillä. Parasectilla on myös neljä jalkaa ja kahdet sakset. Sen silmät ovat kokonaan valkoiset ja niissä ei ole pupilleja. Parasect elää symbioosissa selässään olevan sienen kanssa. Parasect vapauttaa sienestään itiöitä, jos sitä häiritään.


title: Luettelo Pokémon-lajeista (41–60)

text: Venonat on hyönteis-,sekä myrkky-tyypin Pokémon. Se on pörröinen, pallomainen ja terävähampainen Pokémon. Venonat elää puiden varjoissa syöden itseään pienempiä hyönteisiä. Venonatin tutkasilmät loistavat pimeässä, ja niillä se myös näkee pimeässä. Venonatin silmissä vilkkuvat valot pystyvät hypnotisoimaan vastustajan.


title: Luettelo Pokémon-lajeista (41–60)

text: Venonatin seuraava muoto on Venomoth. Pokémon-peleissä Venonat kehittyy Venomothiksi tasolla 31.


title: Luettelo Pokémon-lajeista (41–60)

text: Venomoth () on kuvitteellinen hyönteis- ja myrkkytyypin Pokémon. Nimi Venomoth tulee englannin kielen sanoista venom (tarkoittaa myrkkyä) ja moth (tarkoittaa yöperhosta). Venomoth on kehittynyt Venonatista tasolla 31.


title: Luettelo Pokémon-lajeista (41–60)

text: Venomoth näyttää aika paljon ylisuurelta yöperhoselta. Sillä on kaksi vaaleanviolettia siipeä, jotka ovat muotoiltu kuin perhosella. Venomothin vartalo on purppuranvärinen ja sen takaruumis on vaaleanvioletti. Sillä on kaksi lasisen sinistä silmää sekä todella pienet jalat ja leuat. Venomoth on yöpokémon ja liikkuu yleensä yöllä. Se syö hyönteispokémoneja, eniten niitä jotka lentävät katulamppujen ympärillä. Venomothia metsästää usein Zubat, Golbat ja Crobat.


title: Luettelo Pokémon-lajeista (41–60)

text:
Diglett on maan alla elävä maatyypin pokémon. Se on hyvä sähkö, tuli, myrkky ja kivi-tyypin pokémoneja vastaan. Vaikeita vastustajia sille taas ovat ruoho ja ötökkä- tyypin pokémonit. Digletin nimi tulee sanasta dig eli kaivaa.
Saavuttaessaan tason 26 Diglett kehittyy Dugtrioksi.
Diglettiä ei voi nähdä kokonaan maan pinnalla, mutta sillä on "Pokemon Mystery Dungeonin" mukaan jalat.


title: Luettelo Pokémon-lajeista (41–60)

text: Dugtrio () on maatyypin Pokémon. Nimi Dugtrio tulee sanoista dug (mikä tarkoittaa kaivaa imperfektissä) ja trio (mikä tarkoittaa kolmen ryhmää). Dugtrio on kehittynyt Digletistä tasolla 26.


title: Luettelo Pokémon-lajeista (41–60)

text: Dugtrio on myyräpokémon. Sen päät ovat pyöreitä ja sen ohutta ihoa suojaa lyhyt ruskea karva. Sillä on kaksi suurta mustaa silmää ja suuri soikea, vaaleanpunainen nenä jokaisessa päässä. Diglettiä ja Dugtriota ei näy koskaan kokonaan, ainoastaan pään voi nähdä. Dugtrio voi kaivaa peräti 97 km merenpinnan alapuolelle. Itse asiassa, Dugtrio on kolmen Digletin muodostava ryhmä (kuten myös Magneton muodostuu kolmesta yhteen kiinnittyneestä Magnemitesta).


title: Luettelo Pokémon-lajeista (41–60)

text: Meowth on kissan näköinen, kahdella jalalla seisova Pokémon. Tämä Pokémon rakastaa pyöreitä ja kiiltäviä asioita ja esineitä, kuten kolikoita. Jos omistaa Meowthin, saa aina ottelun päätyttyä ylimääräistä rahaa, Meowthin "Pay Day" (Palkkapäivä)-nimisen hyökkäyksen ansiosta. Meowthit eivät ole normaalityyppeinä ylivoimaisia mitään vastustajaa vastaan eivätkä ne pärjää hyvin kummitus- tai taistelutyypin Pokémoneja vastaan. Meowthin seuraava taso on Persian ja siksi Meowth kehittyy tasolla 28.


title: Luettelo Pokémon-lajeista (41–60)

text: Meowth on tullut tunnetuksi siitä, että Rakettiryhmän Jessiellä ja Jamesilla on Meowth joukkueessaan. Tämä Meowth on ainoa tunnettu Meowth, joka osaa puhua, sillä sen ihastuttua erään rikkaan rouvan Meowthiin, Meowzieen (), tämä halusi, että Meowth tulisi rikkaaksi ja opettelisi puhumaan ja kävelemään ihmisen tavoin. Vaikka Meowth opetteli puhumaan ja kävelemään ihmisten lailla, Meowzie ei edelleenkään huolinut sitä. Niinpä Meowth liittyi Rakettiryhmään tullakseen rikkaaksi.


title: Luettelo Pokémon-lajeista (41–60)

text: Myös Ash Ketchumin vastustaja Hoennin Ever Grande -turnauksen aikana, Tyson, omistaa Meowthin. Se esiintyi ensi kerran jaksossa "Meowth käy kuumana" ("Like a Meowth to a Flame"), jossa se pelasti Ashin ja kumppanit Murkrow-parven hyökkäykseltä. Tämä Meowth on pukeutunut saappaisiin ja sulkahattuun, aivan kuten Saapasjalkakissa.


title: Luettelo Pokémon-lajeista (41–60)

text: Persian () on kuvitteellinen normaalityypin Pokémon. Nimi Persian tulee englanninkielisestä sanasta persian mikä tarkoittaa persialaista kissaa. Persian on kehittynyt Meowthista tasolla 28. Pokémon Mystery Dungeon-peleissä Persian toimii pankkiirina, joka huolehtii pelaajan rahoista silloin, kun niitä ei tarvita.


title: Luettelo Pokémon-lajeista (41–60)

text: Persian on tyylikissapokémon. Sillä on neljä jalkaa ja häntä, joka on kiertynyt kärjestä ja lyhyt kermanvalkea turkki. Sillä on 6 viikseä. Persianin otsassa on jalokivi, joka hohtaa. Persian pystyy kävelemään ääneti. Meowth on sosiaalisempi kuin Persian.


title: Luettelo Pokémon-lajeista (41–60)

text: Pokémon-animessa Persian nähdään yleisimmin Rakettiryhmän pomon Giovannin kanssa. Unova-kaudella sen nähtiin ottelevan Ashin Pikachua vastaan.


title: Luettelo Pokémon-lajeista (41–60)

text: Psyduck () on kuvitteellinen vesityypin Pokémon. Nimi Psyduck tullee sanoista psychic (meedio) ja duck (ankka). Saavutettuaan tason 33 Psyduck kehittyy Golduckiksi. Vaikka Psyduck oppiikin meediotyyppisiä liikkeitä se ei silti ole meediotyypin Pokémon.


title: Luettelo Pokémon-lajeista (41–60)

text: Psyduck on pääosin keltainen, muistuttaa ankkaa ja pitelee päätään käsiensä välissä, koska se kärsii jatkuvasti päänsäryistä. Päänsäryt voivat olla hyödyllisiä, koska niiden käytyä ylivoimaisiksi taisteluissa Psyduck voimistuu huomattavasti. Se harhauttaa vastustajiaan luulemaan, että se olisi heikko. Vaikka Psyduck on ankkapokémon, se ei voi silti oppia FLY-tekniikkaa tai osaa lentää.


title: Luettelo Pokémon-lajeista (41–60)

text:
Golduck () on kuvitteellinen vesityypin Pokémon. Golduck on kehittynyt Psyduckista tasolla 33. Golduck ei myöskään ole meediotyyppinen Pokémon, vaikka oppiikin sentyyppisiä liikkeitä.
Goldduckilla on useita eroavaisuuksia edelliseen muotoonsa Psyduckiin, se on isompi ja painavampi, sen nahka on vaihtunut keltaisesta siniseksi, se ei enää kärsi päänsäryistä, se osaa uida ja sille on muodostunut voimakas häntä ja voimakkaammat jalat, joita se tarvitsee uidessaan. Golduckilla on otsassaan punainen jalokivi, kuten Persianilla, joista se saa psyykkisiä voimia. Golduck elää makeassa vedessä, kuten järvissä ja joissa.


title: Luettelo Pokémon-lajeista (41–60)

text: Mankey () on kuvitteellinen taistelutyypin Pokémon. Mankey kehittyy Primeapeksi tasolla 28. Nimi Mankey tulee englannin kielen sanasta monkey (tarkoittaa apinaa).


title: Luettelo Pokémon-lajeista (41–60)

text: Mankey on apinapokémon. Se muistuttaa vaaleaa palloa, jolla on kädet, jalat ja häntä. Mankeylla on punaiset silmät ja sian kärsä. Mankeyt ovat kevyitä ja ketteriä. Ne elävät suurina ryhminä puissa, ja jos joku Mankeysta eksyy ryhmästä, se raivostuu, koska se ei pidä yksin jäämisestä. Mankeyt saavat erittäin nopeasti vihanpurkauksen. Ne eivät epäröi hyökätä minkään kimppuun, ja joskus ne hyökkäävät uhrin kimppuun jopa ihan ilman syytä. Jos Mankey on tulossa vihaiseksi, se on helppo huomata, sillä se alkaa täristä, ja sen hengitys muuttuu raskaaksi.


title: Luettelo Pokémon-lajeista (41–60)

text: Primeape () on kuvitteellinen taistelutyypin Pokémon. Primeape on kehitysmuoto Mankeysta, josta se kehittyy tasolla 28. Nimi Primeape tulee englannin kielen sanoista prime (tarkoittaa tärkeää ja tässä tapauksessa johtajaa) ja ape (joka tarkoittaa ihmisapinaa).


title: Luettelo Pokémon-lajeista (41–60)

text: Primeape on apinapokémon. Sen vartalon päällä on vaalea turkki. Sillä on kaksi pitkää käsivartta ja jalkaa, jokaisessa on metallinen kahle ranteiden ja nilkkojen kohdalla. Primeapella ei ole häntää. Primeapen nenä muistuttaa sian kärsää ja sen otsassa on ristinmuotoinen pullistuma. Primeape tunnetaan sen erittäin väkivaltaisesta käytöksestään. Se saattaa hyökätä kenen tahansa kimppuun, ja aivan ilman syytä. Primeape hyökkää takuuvarmasti, jos se huomaa että joku katsoo sitä suoraan silmiin. Se voi aistia, jos joku katsoo sitä jopa nukkuessaan.


title: Luettelo Pokémon-lajeista (41–60)

text: Growlithe on tulityyppinen, ensimmäisen tuotantokauden Pokémon, joka kehittyy Arcanineksi, kun siihen käytetään tulikiveä (Fire Stone). Growlithe esiintyi ensi kerran pelissä Pokémon Yellow, ja sitä uudemmissa Pokémon-pelisarjan peleissä. Growlithen länsimainen nimi tulee murisemista tarkoittavasta sanasta Growl ja vähäistä tarkoittavasta sanasta lithe, joten suora käännös sen nimestä olisi jotakuinkin "Muristavähän". Growlitheista 75% ovat uroksia ja 25% naaraita.


title: Luettelo Pokémon-lajeista (41–60)

text: Growlithe muistuttaa lähinnä pientä koiraeläintä. Väriltään se on vaaleanruskea. Sen päälaella on vaaleamman värinen tupsu. Saman väristä karvaa sillä on myös rinnassa ja kasvoissa kuonon alapuolella. Sen tuuhea häntä on myös vaalea. Growlithe kävelee neljällä jalalla, ja sen molemmissa etutassuissa sillä on kaksi kynttä. Sillä on selässä sekä etu -ja takajaloissa mustia raitoja. Growlithen korvat ovat hiukan vinoneliön malliset.


title: Luettelo Pokémon-lajeista (41–60)

text: Arcanine on tulityyppin Pokémon, joka kehittyy Growlithesta, käytettäessä tulikiveä (Fire Stone). Arcaninen nimi tulee englanninkielisistä sanoista "arcane" (salaperäinen, mysteerinen) ja "canine" (koiraeläin). Niistä 75% ovat uroksia ja 25% naaraita.


title: Luettelo Pokémon-lajeista (41–60)

text: Arcanine muistuttaa lähinnä suurta koiraeläintä. Sen turkki on pääosin mustaraidallista ja punertavanruskeaa. Sillä on pidempää vaaleaa karvaa päässään, niskassaan, rinnassaan, hännässään ja jaloissaan.


title: Luettelo Pokémon-lajeista (41–60)

text: Alunperin Arcaninen piti olla legendaarinen Pokémon Articunon ja Zapdosin ohella, mutta sen tilalle tulikin Moltres.


title: Luettelo Pokémon-lajeista (41–60)

text: Poliwag on vesityyppinen Pokémon, joka kehittyy Poliwhirliksi tasolla 25. Poliwagin länsimainen nimi tulee vanhasta nuijapäätä tarkoittavasta sanasta Polliwog, "wag" vittaa pyrstön heiluttamiseen. Poliwageista puolet ovat naaraita ja puolet uroksia.


title: Luettelo Pokémon-lajeista (41–60)

text: Poliwag on ulkonäöltään lähes täysin pyöreä ja sininen. Sillä on vaaleansininen, muodoltaan hiukan sulkaa muistuttava pyrstö ja se kävelee kahdella jalalla, vaikka onkin vesityyppinä parempi uimari. Sillä on kalan suuta muistuttava suu, ja vatsassa suuri musta spiraalikuvio valkoisella pohjalla. Pokédex-tietojen mukaan se on itse asiassa Poliwagin sisälmyksiä, jotka näkyvät sen hyvin ohuen ihon alta.


title: Luettelo Pokémon-lajeista (41–60)

text: Poliwagilla on hyvin ohut iho. Sen spiraalinmuotoiset sisäelimet näkyvät aivan ihon läpi. Vaikkakin Poliwagin iho on ohut, se on myös hyvin joustava. Jopa terävät kynnet kimpoavat pois siitä. Sen musta nahka on ohutta ja nihkeää. Osa sen sisäelimistä näkyvät sen ihon läpi spiraalinmallisena kuviona. Sen vasta kasvaneet jalat estävät sitä kävelemästä hyvin. Se tapaa suosia uimista enemmän kuin kävelemistä.


title: George Meredith

text: George Meredith OM (12. helmikuuta 1828 Portsmouth, Englanti – 18. toukokuuta 1909 Box Hill, Surrey, Englanti) oli viktoriaanisen ajan englantilainen kirjailija ja runoilija.


title: George Meredith

text: Meredith syntyi Portsmouthissa, Englannissa laivastoupseerin poikana. Hänet lähetettiin 14-vuotiaana herrnhutilaiseen kouluun Neuwiediin, Saksaan, jossa hän oli kaksi vuotta. Meredith opiskeli oikeustiedettä tavoitteenaan asianajajan ammatti. Hän jätti lukunsa kesken ja alkoi opiskella journalismia sekä kirjoittaa runoja.


title: George Meredith

text: Meredith avioitui vuonna 1849 kirjailija Thomas Love Peacockin tyttären kanssa mutta erosi vuonna 1858. Meredithin ensimmäinen teos julkaistiin vuonna 1851, ja hänen varhaistuotannossaan nähdään appiukko Peacockin vaikutusta.


title: George Meredith

text: Meredith asettui Surreyyn 1864, meni uudestaan naimisiin ja alkoi kirjoittaa luontoaiheisia runoja. Hän kirjoitti koomisen romaanin "The Egoist" vuonna 1879. Romaani sai huomiota kuvauksestaan naisten alistetusta asemasta viktoriaanisella ajalla. Meredithin ensimmäinen varsinainen menestysteos oli romaani "Diana of the Crossways", joka julkaistiin vuonna 1885. — Hänen ystäviinsä kuuluivat kirjailijoista muun muassa Dante Gabriel Rossetti, Algernon Charles Swinburne ja Honoré de Balzac.


title: George Meredith

text:
Esseitä
Romaaneja
Runoja
Meredith palkittiin kuningas Edvard VII:n myöntämällä Order of Merit -ansiomerkillä vuonna 1905.


Miesten 4 × 400 metrin viestijuoksu yleisurheilun Euroopan-mestaruuskilpailuissa 2010 kilpailtiin Estadi Olímpic Lluís Companys -stadionilla 31. heinäkuuta – 1. elokuuta.
Kummankin erän kolme parasta joukkuetta (Q) ja kaksi joukkuetta aikavertailun kautta (q) finaaliin.


title: Rautakausi II Palestiinassa

text: Rautakausi II on ajanjakso Israelin ja Palestiinan historiassa, joka sijoittuu noin vuosille 1000–586/500 eaa.


title: Rautakausi II Palestiinassa

text: Rautakausi II on perinteisesti jaettu kolmeen osaan Raamatun tapahtumien perusteella. Rautakausi IIA:n (1000–925/900 eaa.) päättymisenä on pidetty vuotta 925 eaa., jolloin Salomon ajan katsotaan päättyneen. Rautakausi IIB (900–720/700 eaa.) päättyi vuonna 720 eaa. Samarian valloitukseen ja Israelin tuhoutumiseen. Rautakausi IIC ja rautakausi II kokonaisuudessa on katsottu päättyneen vuoteen 586 eaa., jolloin babylonialaiset valloittivat Jerusalemin ja tuhosivat Juudan kuningaskunnan.


title: Rautakausi II Palestiinassa

text: Arkeologisen tutkimuksen perusteella 900- ja 800-lukujen eaa. materiaalisessa kulttuurissa ei löydy suuria eroja. Sen sijaan 700-luvulla keramiikka on alkanut kehittyä eri suuntaan, joten keramiikan perusteella Rautakausi IIA ulottuisi vuoteen 800 eaa., jonka jälkeen alkaisi IIB. Israelin seudun arkeologiassa 700-luvun eaa. lopulla näkyy selvästi assyrialaisten valloittajien vaikutus tuhokerrostumana. Erityisesti Megiddossa kerrostuman päällä on selvä kerros assyrialaisvaikutteista arkkitehtuuria. Juudea alkoi vaurastua ilmeisesti vasta 600-luvulla eaa., kun Assyria oli tuhonnut sen pohjoisen kilpailijan Israelin ja lopulta myös assyrialaisten vaiktus oli alkanut pienentyä. Jerusalem olikin arkeologisen aineiston perusteella merkittävä keskus 600-luvulla eaa.


title: Bud Fisher

text: Harry Conway ”Bud” Fisher (3. huhtikuuta 1885 – 7.syyskuuta 1954) oli yhdysvaltalainen sarjakuvantekijä ja pilapiirtäjä, joka loi ensimmäisen menestyneen päivittäisen amerikkalaisen sarjakuvastripin "Matti Mainio ja Jussi Juonio". Chicagossa syntynyt Fisher aloitti uransa "San Francisco Chronicle" -sanomalehden kuvittajana. Syndikaattilevitykseen päässyt "Matti Mainio ja Jussi Juonio" oli hyvin tuottoisa menestys. Fisher alkoi pian käyttää eri avustajia ja jätti lopulta sarjakuvien tekemisen.


title: Bud Fisher

text:
Vuonna 1913 hän perusti filmiyhtiön Bud Fisher Film Corporation, joka tuotti lyhyitä "Matti Mainio ja Jussi Juoni" -animaatiofilmejä.
Fisher harrasti uhkapelejä hevosradoilla, oli hetken naimisissa kreivittären kanssa ja eli lopulta eristäytynyttä erakon elämää.


title: George Bellamy

text: George Bellamy (s. 8. lokakuuta 1941 Sunderland, Englanti) on englantilainen muusikko. Hän soitti kitaraa 1960-luvulla englantilaisessa rockyhtyeessä nimeltä The Tornados. Tämä yhtye oli ensimmäinen brittiyhtye, jonka kappale pääsi Yhdysvalloissa listaykköseksi. Hänellä oli Marilyn-nimisen vaimonsa kanssa kolme lasta, Paul, Will ja Matthew. Matthew on solisti, kitaristi ja kosketinsoittaja yhtyeessä nimeltä Muse.


Naisten 20 kilometrin kävely yleisurheilun Euroopan-mestaruuskilpailuissa 2010 kilpailtiin Barcelonassa 28. heinäkuuta. Kilpailu alkoi 8.05 paikallista aikaa ja Venäjä otti siinä kolmoisvoiton.


title: Henrik Lavonius

text: Henrik Lavonius (19. tammikuuta 1915 Tampere – 31. tammikuuta 1996 Helsinki) oli suomalainen esteratsastaja. Hän kilpaili aktiivisesti esteratsastuksessa vuosina 1929–1955 ja osallistui Helsingin olympialaisiin 1952 hevosella Lassi, joskin tuli olympiaradalla hylätyksi. Muita hänen kilpahevosiaan olivat Javisst ja India Bonita. Olympialaisiin osallistumisen ansiosta Suomen Ratsastajainliitto myönsi vuonna 1992 Lavoniukselle Mestariratsastajamerkin numero 3 ja kutsui hänet liiton kunniajäseneksi. Muihin kilpailusaavutuksiin lukeutuu muun muassa joukkuehopea Pohjoismaisissa mestaruuskilpailuissa vuonna 1937.


title: Henrik Lavonius

text: Lavonius toimi Ratsastajainliiton varapuheenjohtajana 1953–1956 sekä oman seuransa Suomen Kenttäratsastusseuran puheenjohtajana vuosina 1952–1954.


title: Henrik Lavonius

text: Lavonius valmistui diplomi-insinööriksi vuonna 1937 Teknillisestä korkeakoulusta ja työskenteli vuodesta 1938 lähtien AGA-konsernissa. Hän toimi Oy AGA Ab:n toimistusjohtajana 1958–1977. Hän oli sotilasarvoltaan merivoimien kapteeni. Ratsastuksen ohella hän kilpaili aktiivisesti myös purjehduksessa.


Naisten moukarinheitto yleisurheilun Euroopan-mestaruuskilpailuissa 2010 kilpailtiin Estadi Olímpic Lluís Companys -stadionilla 28. – 30. heinäkuuta.


title: Naisten moukarinheitto yleisurheilun Euroopan-mestaruuskilpailuissa 2010

text: Karsintarajan 69,00 (Q) ylitti kuusi kilpailijaa, joten 12 parasta pääsi finaaliin.


title: Italian Davis Cup -joukkue

text: Italian Davis Cup -joukkue edustaa Italiaa Davis Cupissa. Se toimii Italian tennisliiton alaisuudessa. Italia osallistui ensimmäisen kerran Davis Cupiin vuonna 1922 ja on osallistunut 80 vuonna. Sinä aikana Italia on pelannut 232 maaottelua, voittanut 153 ja hävinnyt 79. Maa on voittanut Davis Cupin kerran, vuonna 1976, jolloin se kukisti loppuottelussa Chilen vieraskentällä. Loppuottelussa pelasivat kaksi kaksinpeliä ja nelinpelin voittanut Adriano Panatta, kaksinpelin voittanut Corrado Barazzutti, Panattan nelinpelipari Paolo Bertolucci sekä merkityksettömän viimeisen kaksinpelin hävinnyt Antonio Zugarelli.


title: Afganistaninpaimenkoira

text: Afganistaninpaimenkoira (persiaksi "Sage Kuchi") on afganistanilainen koirarotu. Rodun pashtonkielinen nimi "de kochyano spai" tarkoittaa "paimenen koira", aivan kuten anatolianpaimenkoiran turkkilainen nimitys "coban köpegi". Vaihtoehtoiset englanninkieliset kirjoitusasut ovat "coochi" ja "koochee", mutta "kuchi" on suositeltavampi.


title: Afganistaninpaimenkoira

text: Rodun geenipooli on hyvin laaja, mikä tarkoittaa, että sillä on suuret mahdollisuudet sopeutua elinympäristöönsä. Se myös merkitsee sitä, että geneettinen tyyppi voi vaihdella suuresti yksilöiden välillä. Tämän vuoksi tottumattoman tarkkailijan on usein vaikea määritellä mitkä ominaisuudet tekevät koirasta afganistaninpaimenkoiran, ja mitä rodun muunnosta se edustaa.


title: Afganistaninpaimenkoira

text: Yleisesti ottaen afganistaninpaimenkoira on kookas, usein jättimäinen koira, jonka karvapeite voi olla lyhyt, keskipitkä tai pitkä ja pohjavilla tiheä. Rakenne on molossityyppinen, ja muunnoksesta riippuen joko kevyt tai raskas. Korvat ja häntä perinteisesti typistetään. Purenta on leikkaava. Säkäkorkeus vaihtelee nartuilla 69–82 cm ja uroksilla 71–89 cm välillä. Nartut painavat 38–55 kg ja urokset 40–80 kg.


title: Afganistaninpaimenkoira

text: Runkoa peittävät yleensä tummat läiskät, jotka eivät erotu karvapeitteen läpi. Läiskiä voi olla myös suussa, kuononselässä ja vatsassa. Karvan pituus ja laatu eivät ole merkittäviä tekijöitä. Tavallisimmin pidempi, karheampi karva peittää koko selkälinjan, kun taas niskassa erottuu sekä tiheä ja liukas pohjavilla että hieman pidempi karva kuin muualla rungossa. Väritys vaihtelee suuresti, eikä ole tärkeä ominaisuus.


title: Afganistaninpaimenkoira

text:
Afganistaninpaimenkoira voidaan jakaa karkeasti kolmeen muunnokseen: vuoristo-, aro- ja aavikkotyyppi.
Toinen tapa luokitella afganistaninpaimenkoira on jakaa se leijona- ("Djence Sheri") ja tiikerityyppiin ("Djence Palangi"). Tämä määrittely pitää parhaiten paikkansa aavikkopaimenkoiran kohdalla, mutta on hyvä muistaa, että jokaisella paikallismuunnoksella voi olla piirteitä, joita löytyy myös muista tyypeistä. Molemmat tyypit ovat äärimmäisen ketteriä ja liikkuvat valtavalla nopeudella ja sitkeydellä juostessaan tai hyökätessään.
Läpi historian kuchit ovat vaatineet koiriltaan äärimmäistä valppautta niiden vartioidessa karjaa ja omaisuutta. He uskoivat niille leiriensä ja karavaaniensa vartioinnin kausittaisilla matkoillaan. He myös tarvitsivat koiran, joka olisi äärimmäisen kova - ei pelkästään vaaran kohtaamisessa, vaan myös selvitäkseen karuissa ympäristöolosuhteissa, jotka vaativat uskomatonta sopeutumiskykyä.


title: Afganistaninpaimenkoira

text: Kuchit tarvitsivat koiran, joka olisi hurja ja mittaamattoman sisukas, rohkea ja vahva, mutta samalla myös äärimmäisen älykäs, luotettava ja itsenäinen. He tarvitsivat koiran, joka kykenisi toimimaan ilman erityistä opastusta tai koulutusta.


title: Afganistaninpaimenkoira

text: Rotua voidaan kuvailla järkkymättömäksi, omanarvontuntoiseksi, omistajalleen uskolliseksi, sitkeäksi, periksiantamattomaksi, dominoivaksi, reviiritietoiseksi, verrattoman voimakkaaksi ja ketteräksi. Nämä kaikki ominaisuudet auttavat sitä puolustamaan kaikkea sen laumaan kuuluvaa kaikkia kuviteltavissa olevia petoja ja tunkeilijoita vastaan.


title: Afganistaninpaimenkoira

text: Se voi olla myös äärimmäisen ystävällinen ja rakastava, ja yleensä se muodostaa syvän tunnesiteen perheensä kanssa. Sen itsenäinen luonne kuitenkin tekee siitä länsimaiseen elämäntyyliin sopeutumattoman. Se ei tule toimeen muiden koirien kanssa ja on usein aggressiivinen myös kaikkia kotia lähestyviä vieraita ihmisiä kohtaan (postinkantajat, korjausmiehet, pelastustyöntekijät ja jopa ystävät ja perheet mukaan lukien, jos sitä ei olla tutustutettu heihin aikaisemmin). Se voi myös ajatella reviirinsä ulottuvan kotitalon ja pihan ulkopuolelle.


title: Afganistaninpaimenkoira

text: Rotu on myös hyvin äänekäs osoittaessaan tunteitaan. Se murisee usein ilmaistaakseen joko iloa tai surua, minkä moni, erityisesti lapset, saattaa tulkita aggression merkiksi ja mikä voi johtaa heidän kannaltaan epätoivottaviin vaaratilanteisiin.


title: Afganistaninpaimenkoira

text: Tämä ei tarkoita että afganistaninpaimenkoira olisi täysin kuriton. Sen sijaan se tarkoittaa, että taatakseen turvallisuuden ja koiran terveyden ja hyvinvoinnin omistajan tulee kiinnittää siihen erityistä huomiota ja olla sekä rodun että eläinten käytöksen asiantuntijoita.


title: Afganistaninpaimenkoira

text: Afganistaninpaimenkoira on kotoisin maan keski- ja pohjoisosista sekä naapurimaiden lähialueilta. Sen alkuperäinen persialainen nimi "sage kuchi" viittaa sen jalostaneeseen kuchi-paimentolaisheimoon. Sillä on sama geneettinen tausta kuin keskiaasianpaimenkoiralla, jota se muistuttaa ja joksi sitä toisinaan virheellisesti nimitetään. Se on vartio- ja työkoira, joka seuraa paimentolaisia ja suojelee karavaaneja ja lammas-, vuohi-, kameli- ja karjalaumoja susilta, suurilta kissapedoilta ja varkailta.


title: Afganistaninpaimenkoira

text: Vuosisatojen aikana rotu ei ole perustyypiltään muuttunut: sen pään tyyppi, rungon massa, karvan tyyppi ja väritys vaihtelevat edelleen. Sen täytyy saada työskennellä omistajansa kanssa täyttäen velvollisuutensa, sillä muuten se voi purkaa turhautumisensa ja tekemättömyytensä tavalla, joka voi olla omistajalle ja yhteisölle haitallista. Se on yhä erittäin alkukantainen, eikä sovellu pehmeään yhteiskuntaan.


title: Afganistaninpaimenkoira

text: Koska rotu on kehittynyt paimentolaisleireissä kaukaisilla ja karuilla alueilla, joilla länsimaisia jalostustekniikoita ei käytetä, sen oikea tyyppi on vaikea tunnistaa. Sotatila ja alueen yleinen levottomuus ovat myös vaikuttaneet kuchi-paimentolaisiin, joista moni on asettunut kaupunkien ympärille mahdollistaen täten afganistaninpaimenkoiran risteytymisen muiden koirien kanssa. Afganistanissa ei ole kenneljärjestöä, mutta joitain yksilöitä on viety Eurooppaan.


title: Afganistaninpaimenkoira

text: Lähes millään muunnoksella ei esiinny juurikaan niitä sairauksia, jotka ovat tavallisia suurimmalle osalle muista roduista kookkaille koirille tyypillinen lonkkavika mukaan lukien.


title: E. H. Carr

text: Edward Hallett Carr (28. kesäkuuta 1892, Lontoo – 3. marraskuuta 1982) oli brittiläinen historioitsija, toimittaja ja kansainvälisten suhteiden teoreetikko. Hän vastusti empirististä lähestymistapaa historiografiassa. Carr oli perehtynyt erityisesti Neuvostoliittoon, mutta kehitti kirjoituksissaan myös uudenlaista kansainvälisen politiikan teoriaa.


title: E. H. Carr

text: Carr opiskeli antiikintutkimusta Cambridgen yliopiston Trinity Collegessa, josta valmistui vuonna 1916 parhain arvosanoin. Samana vuonna hän aloitti uransa diplomaattina, mutta jätti ulkoministeriön vuonna 1936 ryhtyäkseen akateemikoksi.


title: E. H. Carr

text: "Twenty Years' Crisis" on eräs Carrin kuuluisimpia kansainvälisten suhteiden teoriaa käsitteleviä teoksia. Sen kohteena on ensimmäisen ja toisen maailmansodan välinen aika. Carr kirjoitti kirjan 1930-luvulla juuri ennen toisen maailmansodan puhkeamista, ja ensimmäinen painos julkaistiin pian sodan syttymisen jälkeen vuonna 1939. Toinen painos julkaistiin vuonna 1946 ja Carr oli tehnyt siihen joitakin muutoksia.


title: E. H. Carr

text: Teos on saanut klassikkotekstin maineen kansainvälisten suhteiden alalla, ja sitä pidetään yhtenä ensimmäisistä modernin realismin edustajista.


title: E. H. Carr

text: Ensimmäisen maailmansodan jälkeen vallitsi idealistinen näkemys siitä kuinka tulevat sodat voitaisiin välttää kansainvälisen yhteistyön ja Kansainliiton kaltaisten organisaatioiden avulla. Carr kritisoi utopistisena pitämäänsä näkemystä. Eräs hänen perusajatuksiaan on, että kansainvälisessä politiikassa hallitsevat valtasuhteet, ja vallan epätasainen jakautuminen aiheuttaa konflikteja. Hän kyseenalaisti Kansainliiton vaikuttamismahdollisuudet, mutta ei kuitenkaan suosinut liian pitkälle menevää realismiakaan.


title: Martin Cibák

text: Martin Cibák (s. 17. toukokuuta 1980 Liptovský Mikuláš, Tšekkoslovakia) on slovakialainen jääkiekkoilija, pelipaikaltaan keskushyökkääjä. Hän edustaa KHL:ssä pelaavaa Neftehimik Nižnekamskia.


title: Martin Cibák

text: Cibák voitti Stanley Cupin vuonna 2004 Tampa Bay Lightningin paidassa.


title: Šaikhilaisuus

text: Šaikhilaisuus (kirjoitetaan myös Shaikhilaisuus) on islamin šiialaisuuden sisällä vaikuttanut uskonnollinen liike, jonka perusti Ahmad al-Ahsa’i 1800-luvun alussa. Liike nousi aikoinaan merkittäväksi tekijäksi Persiassa. Samalla se avasi tietä baabilaisuudelle ja tätä kautta bahai-uskolle. Nykyisin šaikhilaisuus on maltillinen koulukunta šiialaisen valtauskonnon sisällä.


title: Šaikhilaisuus

text: Šaikhilaisuuden perustaja oli bahrainilainen Ahmad al-Ahsa’i (1753–1826). Hän oli pohjimmiltaan itseoppinnut vaikka hän käytti liikkeen uskomuksen mukaan yhteyttään henkimaailmassa olevaan salattuun opettajaan. Bahrainista al-Ahsa’i muutti šiialaisuuden pyhiin kaupunkeihin Najafin ja Karbalaan. Tämän jälkeen hän matkusti vielä Persian Yazdin ja lopulta takaisin Irakiin. Matkoillaan al-Ahsa’i keräsi nopeasti kannattajia eri puolilta šiialaisia alueita. al-Ahsa’i toimii aktiivisimmillaan vuodesta 1806 vuoteen 1822.


title: Šaikhilaisuus

text: 1700-luvun luvun šiialaisessa maailmassa uskonnollinen valta kuului kokonaan oppineistolle. 12-šiialaisuuden mukaan valta kuuluu kokonaan kahdellatoista imaamilla, mutta tämä oli kätkeytynyt vuodesta 941 alkaen. Käytännössä valtaa hoiti oppineisto, johon oli pääsy vain pitkällisellä opiskelulla ja perehtyneisyydellä. Tämä oppineiston valta pysyisi niin kauan kunnes kahdestoista imaami ilmestyisi takaisin maailmanlopun aikana.


title: Šaikhilaisuus

text: Šaikhilaisuus kyseenalaisti oppineiston uskonnollisen vallan. al-Ahsa’i lisäsi šiialaisuuden oppirakennelman kolmen peruspilarin lisäksi yhden, "rukn". Tämän neljännen peruspilarin mukaan ihmisen ja Jumalan välissä on taso, joka saa sanomansa suoraan kätketyltä imaamilta. Henkilöitynyt taso on jonkinlainen kätketyn imaamin edustaja maan päällä. Hän ei tarvitse oppineistoa, kirjoja ja oppirakennelmia. al-Ahsa’i katsoi itse olevansa "rukn". Vuonna 1822 häntä syytettiin harhaoppineisuudesta, mutta vain pieni osa šiialaisista johtohahmoista tuomitsi hänen ajatuksensa. Pääosa jäi odottavalle kannalle. Liike vakiintui marginaaliin sanoutumatta sen enempää irti valtavirrasta kuin tinkimästä omista opeistaan. al-Ahsa’i kuoli vuonna 1826.


title: Šaikhilaisuus

text: Liikkeen uudeksi johtajaksi nousi Sayyid Kazim Rishti, joka asettui pysyvästi Karbalaan. Hän opetti, että islamin kaksitoista ensimmäistä vuosisataa olivat olleet yleistä eksoteerista aikakautta (vuoteen 1785 saakka), kun vastaavasti kolmastatoista vuosisata olisi sisäsen, esoteerisen totuuden aikaan (vuodesta 1785). Šaikhilaisuus tunnustaa virallisesti auktoriteeteikseen ainoastaan Koraanin, hadithit ja imaamien perinteen. Kuitenkin käytännössä "rukn" käyttö kätketyn imaamin sananlevittäjänä teki liikkeestä esoteerisen.


title: Šaikhilaisuus

text: Šaikhilaisuuteen liittyy myös tuhatvuotisen valtakunnan odottaminen, mutta varsinaisesti ei puhuta kätketyn imaamin, Mahdin, paluusta. Kuitenkin tutkijat eivät ole varmoja historiallisista tapahtumista, sillä alku-šaikhilaisuudesta saadut tiedot perustuvat baabilaisten kirjoittajien halusta liittää omat uskomuksensa "puhdasoppiseen" šaikhilaisuuteen. Todennäköisesti šaikhilaisuudessa oli odotus Mahdin paluusta, mutta jälkikäteen asiaa ei haluttu myöntää siinä vaiheessa kun myöhäisempi baabilaisuus ajautui ristiriitaan valtauskonnon kanssa. Sayyid Kazim kuoli joko 31. joulukuuta 1843 tai 1. tammikuuta 1844.


title: Šaikhilaisuus

text: Kazimin kuoleman jälkeen liikkeellä ei ollut selvää johtohahmoa. Šaikhilaisuuden voimahahmot siirtyivät kannattamaan uutta profeettaa Babia. Kuitenkin baabilaisten radikalisoituminen ajoi myös liikkeen maltillisemmat kannattajat valitsemaan puolensa. Osa siirtyi Babin puolella, kun taas toiset korostivat maltillisuuttaan ja siirsivät šaikhilaisuuden kohti šiialaisuuden valtavirtaa. Jälkimmäisten johdossa oli Karim Khan Kirmani (k. 1871) ja hänen jälkeläisensä ovat edelleen šaikhilaisuuden johdossa.


title: Šaikhilaisuus

text: Nykyisin šaikhalaisuus on maltillinen šiaalainen koulukunta Iranissa. Sen omaleimainen oppina on viides peruspilari, jossa välittäjällä ("rukn") on hengellinen yhteys kätkettyyn imaamiin. Sen sijaan liike ei vaadi omaa auktoriteettia ja sen perusteella muutoksia nykyisen šiaalaisen oppineiston asemaan. Välittäjä on lähinnä teoreettinen asema, jolla ei ollut haltijaa. Liike on maltillistunut alkuaikojen radikaalista herätysliikkeestä ja se on osa valtauskontoa. Kohtalo on ollut tyypillinen monille šiialaisille lahkoille.


title: Jeep Wrangler

text:
Jeep Wrangler on Chryslerin valmistama Jeep-merkin alla myytävä maastoauto. Wrangler on avomaastoauto johon saa katon. Wranglerin seuraajamalli on Wrangler Unlimited joka on neliovinen ja Wrangleria pidempi auto. Wranglerista on kehitetty myös hybridi ja sähköauto jotka tulevat markkinoille Suomeenkin lähitulevaisuudessa.
JK on se tavallinen Wrangler. Se on lyhyempi kuin Unlimited ja kaksiovinen.
JKU eli Wrangler Unlimited on Wrangleria pidempi neliovinen versio.
1980–luvulle tultaessa kuluttajat kaipasivat entistä enemmän henkilöautoista tuttuja mukavuusominaisuuksia. AMC vastasi tähän tarpeeseen lakkauttamalla CJ–mallisarjan ja esittelemällä vuonna 1987 Jeep Wranglerin.


title: Jeep Wrangler

text: Vaikka Jeep Wrangler perustuikin samaan avoimeen korimalliin kuin CJ-7 ei siinä juuri ollut muita yhteisiä osia edeltäjänsä kanssa. Mekaanisesti Jeep Wranglerilla oli enemmän yhteistä Jeep Cherokeen kuin CJ-7:n kanssa. Wranglerissa oli neliönmalliset ajovalot ensimmäistä – ja viimeistä – kertaa Jeepin historiassa. YJ–mallia valmistettiin yli 630 000 kappaletta.


title: Jeep Wrangler

text:
Viides elokuuta 1987, vajaa vuosi Wranglerin esittelemisen jälkeen, AMC myytiin Chrysler Corporationille, jolloin siitä tuli osa Chryslerin Jeep/Eagle–osastoa.
Vuonna 1997 Jeep Wrangler näytti hyvin samankaltaiselle kuin CJ-7. Sen ulkoasu oli harkiten säilytetty, mutta mekaanisesti kyse oli täysin eri autosta. Lähes 80 prosenttia autossa käytetyistä osista oli uudelleen suunniteltuja. TJ:ssä käytettiin samantapaista neljä-linkki jousitusta kuin Jeep Grand Cherokeessa. Myös matkustamo oli täysin uusi, sisältäen muun muassa kuljettajan ja etumatkustajan turvatyynyt.


title: Jeep Wrangler

text: Jeep Wranglerissa näkyivät edelleen monet klassiset Jeep–elementit, kuten pyöreät ajovalot, taittuva tuulilasi ja irrotettavat ovet, samoin kuin mahdollisuus valita kangaskaton ja irrotettavan kovakaton välillä. Turvakaari oli vakiona.


title: Jeep Wrangler

text: Jeep Wranglerien sarja on sittemmin täydentynyt 2000-luvulla esitellyillä Jeep Wrangler Rubiconilla, pidemmän akselivälin omaavalla Jeep Wrangler Unlimitedillä ja viimeisimpänä Jeep Wrangler Unlimited Rubiconilla.


Miesten kiekonheitto yleisurheilun Euroopan-mestaruuskilpailuissa 2010 kilpailtiin Estadi Olímpic Lluís Companys -stadionilla 31. heinäkuuta – 1. elokuuta.


title: Miesten kiekonheitto yleisurheilun Euroopan-mestaruuskilpailuissa 2010

text: Karsintarajan 63,50 (Q) ylittäneitä oli kahdeksan, joten 12 parasta pääsi finaaliin.


title: Veden vanki

text: Veden vanki on Reeta Aarnion vuonna 2009 julkaistu lasten ja nuorten fantasiaromaani.


title: Veden vanki

text: Lastenkirjakriitikko Päivi Heikkilä-Halttusen mukaan "Veden vanki" on edeltäjäänsä "Maan kätkemiin" verrattuna rakenteeltaan jäntevämpi ja juonellisesti kiehtovampi kokonaisuus.


title: R. W. Stewen

text: Rolf Wilhelm (Wille) Stewen (15. syyskuuta 1927 Vilppula – 10. elokuuta 2012 Naantali) oli suomalainen upseeri, joka tunnettiin myös menestyneenä kenttä- ja esteratsastajana.


title: R. W. Stewen

text: Stewen oli sotilasarvoltaan kenraaliluutnantti. Hän oli Uudenmaan Prikaatin komentaja 1973–1976 ja sen jälkeen Lounais-Suomen Sotilasläänin komentajana. Aiemmin opintojensa jälkeen hän toimi muutaman vuoden Lontoossa sotilasasiamiehenä. Hän toimi muun muassa Suomen Marsalkka Mannerheimin perinnesäätiön hallituksen puheenjohtajana.


title: R. W. Stewen

text: Stewen osallistui vuonna 1956 Melbournen olympialaisista erillään järjestettyjen Tukholman "ratsastusolympialaisten" esteratsastukseen hevosella Lojal sijoituksella 40. Olympialaisiin osallistumisen ansiosta Suomen Ratsastajainliitto myönsi vuonna 1992 Stewenille Mestariratsastajamerkin numero 5.


title: R. W. Stewen

text: Stewen aloitti ratsastuksen 13-vuotiaana rintamalla Aunuksessa ratsulähettinä. 14-vuotiaana hän aloitti ratsastustunneilla käymisen Helsingin Keskustallilla. Asevelvollisuuden suoritettuaan hän jatkoi kadettikouluun Santahaminaan, missä opintoihin kuului myös ratsastus. Palvellessaan Ypäjällä 1951–1952 Stewen oli mukana kouluttamassa hevosia Helsingin olympialaisten viisiottelijoiden käyttöön ja valittiin myös varamieheksi Suomen kenttäratsastusjoukkueeseen. Seuraavia vuoden 1956 olympialaisia varten Stewen valmentautui sekä kenttä- että esteratsastuksessa, ja valintakomitea päätti vasta myöhäisessä vaiheessa hänen osallistuvan esteratsastukseen. Stewen osallistui myös Aachenin kansainvälisiin ratsastuskilpailuihin vuonna 1954.


title: R. W. Stewen

text: Stewenin opinnot jatkuivat 1950-luvulla sotakorkeakoulussa sekä Suomessa että Englannissa, ja ratsastus jäi harrastukseksi, joskin hän kilpaili kansallisella tasolla kenttäratsastuksessa 1970-luvulle ja esteratsastuksessa 1990-luvulle saakka. Hän voitti maastoratsastuksen SM-pronssia vuonna 1971. Hän toimi ratsastuskilpailujen toimitsijatehtävissä pitkälti 2000-luvun puolellakin ja Adolf Ehrnroothin kuoltua luovutti vuosittain Kenraalin Malja -kiertopalkinnon, jonka Ehrnrooth oli lahjoittanut Turun Malja -estekilpailuihin.


title: Afganistaninmastiffi

text: Afganistaninmastiffi on afganistanilainen koirarotu. Sen toinen nimi "aryan molossus" tarkoittaa arjalaista molossia. Sitä on käytetty muinaisista ajoista lähtien heimojen välienselvittelyihin koiratappeluiden avulla.


title: Afganistaninmastiffi

text: Toisinaan rotu sekoitetaan virheellisesti egyptinpaimenkoiraan, vaikka kyseessä onkin täysin erinäköinen ja huomattavasti viimeksi mainittua kookkaampi molossityyppinen koira. Sekaannus johtuu siitä, että internetissä levisi aikoinaan pienen, mustaruskean lammaskoiran kuva, jonka väitettiin muutamalla sivulla virheellisesti esittävän rotua nimeltä aryan molossus. Todellisuudessa kyseinen kuva on lähtöisin vuonna 1995 julkaistusta Bonnie Wilcoxin ja Chris Walkowiczin teoksesta "The Atlas of Dog Breeds of the World", jossa kuvan koiran mainitaan olevan "armant" eli egyptinpaimenkoira. Sekaannus saattaa johtua siitä, että sekä egyptinpaimenkoiraa että afganistaninmastiffia koskeva tieto sijaitsee kirjassa samalla sivulla, ja armant ja aryan molossus kuulostavat hieman samankaltaiselta.


title: Afganistaninmastiffi

text: Rotu on äärimmäisen kookas. Sen lihakset ovat voimakkaat ja leuat vahvat. Niskan ja pään löysän kaulanahkan tarkoituksena on ollut suojella koiraa tappelussa. Häntä on korkealle kiinnittynyt ja selän ylle kiertynyt. Lyhyt, tiheä ja runsas karvapeite voi olla joko erittäin tumma, lähes mustaan vivahtava ruskea (ns. tummasävyinen soopeli) tai brindle Vain erittäin pienet valkoiset merkit sallitaan. Koska koirilla on erittäin samanlainen karvapeite, tappeluissa niiden häntään täytyy maalata eriväriset merkit jotta tiedettäisiin kumpi puoli voitti. Säkäkorkeus on noin 86,5 cm ja maksimipaino 91 kg, mikä tekee rodusta yhden sekä maailman kookkaimmista että painavimmista. Esimerkiksi bernhardinkoiran maksimipaino on niin ikään 91 kg, ja sekä tanskandoggi että irlanninsusikoira yltävät säkäkorkeudeltaan keskimäärin samoihin mittoihin afganistaninmastiffin kanssa.


title: Afganistaninmastiffi

text: Afganistaninmastiffia pidetään kangalin ja tiibetinmastiffin lähisukulaisena, ja on mahdollista että se polveutuu osittain näiden kahden välisestä risteytyksestä. Lisäksi maan rajojen yli kulkee paljon koiria, joiden kanssa se on saattanut myös risteytyä.


title: Afganistaninmastiffi

text: Rodun käyttötarkoitus on tavallisesta poikkeava: se jalostettiin yksinomaan heimokiistojen ratkaisemista varten. Kun kaksi afgaaniheimoa on erimielisiä esimerkiksi vuohilauman omistajuuden tai viljelysmaiden suhteen, kumpikin niistä ostaa rotuun erikoistuneelta koirankouluttajalta parhaan mahdollisen afganistaninmastiffin ja laittaa ne keskinäiseen tappeluun. Koirat asuvat kouluttajiensa luona aina taistelupäivään asti, eivätkä heimot käytännössä koskaan omista tai hoida niitä itse, vaan ne ainoastaan edustavat kiistan kutakin osapuolta. Lähes aina voittaja tappaa häviäjän, mutta mikäli näin ei käy, hävinnyt koira uhrataan. Täten heimojen väliset riidat ratkaistaan joutumatta vuodattamaan ihmisverta.


title: Afganistaninmastiffi

text: Venäläismiehityksen aikana afganistaninmastiffit piilotettiin korkeille vuorille turvaan valloittajilta, mutta tapahtuma vaikutti siitä huolimatta voimakkaasti niiden jo ennestään pieneen populaatioon.


title: Afganistaninmastiffi

text: Afgaaniheimot vaativat kiistatappeluihin käytetyiltä koiriltaan ennen kaikkea taisteluviettiä, mikä selittää rodun poikkeuksellisen ärhäkän luonteen. Se on hyvin vaarallinen, koska siinä yhdistyy yhtä aikaa sekä hurja luonne, voimakas tappeluvietti että valtavat fyysiset voimat. Lisäksi ei juuri löydy yksilöä, jota ei olisi koulutettu varta vasten taistelemaan ja valittu tappamiskykyjensä perusteella. Tämän vuoksi sen hoitamiseen ja taistelukouluttamiseen erikoistuneen asiantuntijan täytyy kasvattaa se, eikä kukaan muu häntä lukuun ottamatta tule koskaan käsittelemään sitä. Kouluttajansa seurassa koirat kuitenkin käyttäytyvät yleensä tasapainoisesti.


title: Shaone Morrisonn

text: Shaone Morrisonn (s. 23. joulukuuta 1982 Vancouver, Brittiläinen Kolumbia, Kanada) on kanadalainen jääkiekkopuolustaja, joka pelaa KHL-joukkue Medveščak Zagrebissa. Hän on pelityyliltään peruspuolustaja, jonka vahvuuksiin kuuluvat koko, fyysinen peli, luistelu, oman pään pelaaminen, sijoittuminen, pelinlukutaidot ja oman maalin suojeleminen. Morrisonnin heikkouksiin kuuluvat rajalliset taidot hyökkäyspäässä. Hän on pelannut aiemmin NHL:ssä yhteensä 480 runkosarjaottelua tehopistein 11+64=75 ja keräten 455 jäähyminuuttia sekä 27 playoff-ottelua tehden kaksi syöttöpistettä ja keräten 18 jäähyminuuttia.


title: Shaone Morrisonn

text: WHL-joukkue Kamloops Blazers varasi Morrisonnin 151. pelaajana vuonna 1997. Hän pelasi yhden kauden Vancouver Thunderbirdsissä sekä BCHL-joukkue South Surrey Eaglesissä, kunnes Morrisonn siirtyi Blazersiin kaudeksi 1999–2000. Tulokaskausi toi siellä 57 runkosarja- ja neljässä playoff-ottelussa tehot 1+6=7, mutta toisella kaudellaan 2000–2001 hän teki läpimurtonsa WHL:ssä, kun 61 ottelussa syntyivät tehot 13+25=38. Morrisonn oli Blazersin eniten maaleja tehnyt puolustaja ja hänellä oli joukkueen paras teholukema +19. Morrisonn äänestettiin Blazersin parhaaksi puolustajaksi. Hän pelasi kauden aikana myös CHL Top Prospects Gamessa. Boston Bruins varasi Morrisonnin ensimmäisellä kierroksella 19. pelaajana . Hän pelasi Blazersissa vielä kauden 2001–2002 ja oli joukkueen tehokkain puolustaja tehoilla 11+26=37.


title: Shaone Morrisonn

text: Heinäkuussa 2002 Morrisonn teki kolmivuotisen tulokassopimuksen Boston Bruinsin kanssa. Hän pelasi kauden 2002–2003 suurimmaksi osaksi farmijoukkue Providence Bruinsissa, AHL:ssä. Morrisonn pelasi kauden aikana 11 NHL-ottelua jääden niissä ilman tehopisteitä. Myös alkukausi 2003–2004 eteni hänellä farmissa, mutta noustuaan Bostonin NHL-joukkueen kokoonpanoon joulukuussa 2003 Morrisonn murtautui sinne tehden 30 ottelussa tehot 1+7=8. Hänen NHL-uransa avausmaali syntyi 1. tammikuuta 2004 Toronto Maple Leafsia vastaan. Morrisonnin teholukema oli myös varsin hyvä +10, mutta maaliskuussa 2004 hänet kaupattiin kesän ensimmäisen ja toisen kierroksen varausvuoron kanssa Washington Capitalsiin vaihdossa Sergei Gontšariin. Morrisonn pelasi loppukauden aikana kolme NHL-ottelua Capitalsissa, mutta siirtyi niiden jälkeen monen muun nuoren pelaajan tavoin loppukaudeksi farmijoukkue Portland Piratesiin. Morrisonn pelasi siellä myös koko kauden 2004–2005 vuoksi.


title: Shaone Morrisonn

text: Elokuussa 2005 Morrisonn teki vuoden mittaisen jatkosopimuksen Capitalsin kanssa. Hän murtautui joukkueen NHL-kokoonpanoon kaudella 2005–2006, joka toi Morrisonnille 80 runkosarjaottelussa tehot 1+13=14, jotka on hänelle yhden kauden piste-ennätys NHL:ssä. Heinäkuussa 2006 Morrisonn teki kaksivuotisen jatkosopimuksen Capitalsin kanssa. Kaudella 2007–2008 Morrisonn pelasi enimmäkseen ykköspuolustajaparissa Mike Greenin kanssa. Kevään 2008 pudotuspeleissä hän pelasi jokaisen ottelun joukkueen ykköspuolustajana murtuneesta leuastaan ja erillään olevasta olkapäästään huolimatta. Heinäkuussa 2009 Morrisonn teki välimieskäsittelyn jälkeen vuoden mittaisen ja 1,975 miljoonan dollarin arvoisen jatkosopimuksen Capitalsin kanssa. Vuotta myöhemmin hän jatkoi sopimustaan taas vuodella. Morrisonnin teholukema oli jokaisella hänen Capitalsissa viettämällä kaudellaan plussan puolella runkosarjassa.


title: Shaone Morrisonn

text: Viiden Capitalsissa vietetyn tasaisen kauden jälkeen Morrisonn siirtyi kaudeksi 2010–2011 kaksivuotisella sopimuksella Buffalo Sabresiin. Ennen hänen toisen sopimuskautensa 2011-2012 alkua, syyskuussa 2011 joukkue asetti Morrisonnin siirtolistalle. Hänet pudotettiin farmijoukkue Rochester Americansiin, jossa Morrisonn pelasi koko kauden.


title: Shaone Morrisonn

text: Kaudeksi 2012–2013 Morrisonn siirtyi vuoden mittaisella sopimuksella KHL-joukkue Spartak Moskovan riveihin. Tammikuussa 2013 hänet kaupattiin TsSKA Moskovaan. Kaudeksi 2013–2014 Morrisonn siirtyi vuoden mittaisella sopimuksella SM-liigajoukkue Turun Palloseuran riveihin. Hänestä tuli joukkueen varakapteeni.


title: Tommi Rajamäki

text: Tommi Rajamäki (s. 29. helmikuuta 1976 Pori) on entinen suomalainen jääkiekkoilija. Hän on Ässien kasvatti, joka pelasi ensimmäiset liigaottelunsa kaudella 1994–1995. Ässissä hän pelasi kauteen 1996–97 asti, ja sen jälkeen hän siirtyi Turun Palloseuraan. TPS:ssä saavuttamiensa kolmen kultamitalin jälkeen hän siirtyi kaudeksi 2001–02 Elitserienin Timrå IK:hon, jossa kului kolme kautta. Hän lopetti uransa kauden 2003–2004 jälkeen selkäongelmien takia. Peruspuolustajana tunnettu Rajamäki sai parhaalla kaudellaan aikaan 7+7=14 tehopistettä, mutta ei päässyt yhdelläkään muulla kaudella yli kymmeneen pisteeseen.


title: Tommi Rajamäki

text: Toronto Maple Leafs varasi hänet NHL:ään kesän 7. kierroksella 178. valintana.


title: Tommi Rajamäki

text: Peliuransa jälkeen Rajamäki toimi Ässien junioriorganisaatiossa apuvalmentajana vuosina 2008–2011 ja 2014–2016. Kaudella 2017–2018 hän toimii Ässien A-juniorien toisena huoltajana.


title: Anthony Hamilton

text: Anthony Hamilton (s. 29. kesäkuuta 1971) on englantilainen snooker-ammattilainen, joka aloitti ammattilaisuransa vuonna 1991 ja asuu Lontoossa. Hamilton on hyvä "break builder" ja on uransa aikana tehnyt 277 sadan pisteen ylittävää lyöntisarjaa ammattilaisturnauksissa . Ranking-turnausvoittoja tämä lempinimellä "The Robin Hood of Snooker" nimetty pelaaja ei ole saavuttanut, mutta hän on kahdesti esiintynyt finaalissa.


title: Anthony Hamilton

text: Anthony Hamilton aloitti ammattilaisuransa vuonna 1991 ja on tullut tunnetuksi hyvänä lyönrisarjojen rakentajana (engl. "break builder").


title: Anthony Hamilton

text: Vuonna 1994 Hamilton nousi ensimmäistä kertaa turnausvoittoon "Strachan Challenges"-kutsuturnauksessa kahdesti samana vuonna. Finaaleissa kaatuivat Andy Hicks sekä Paul Davies molemmat erin 9-4 .


title: Anthony Hamilton

text: Vuonna 1995 Hamilton nousi kolmannen kerran turnauksen voittoon - tämäkään turnaus ei kuulunut "Main Tourille" eli ammattilaisten pääkiertueelle. Kyseessä oli "Australian Open" (kulkenut myös nimellä "Australian Masters"), jonka on voittanut nykyisistä maailmanmestareista skotlantilainen John Higgins (maailmanmestaruudet 1998, 2007, 2009) ja australialainen Neil Robertson (maailmanmestaruus 2010). "Australian Openin" finaalissa kaatui skotlantilainen Chris Small ja Hamilton teki myös turnauksen suurimman lyöntisarjan 144 . Vuoden 1996 jälkeen Hamilton alkoi saavuttaa enemmän menestystä ranking-turnauuksissa ja esiintyi useammin neljännesfinaaleissa .


title: Anthony Hamilton

text: Vuonna 1999 "British Open"-turnauksessa Hamilton saavutti vihdoin ensimmäisen finaalipaikkansa, mutta hävisi tiukan finaalin Fergal O'Brienille erin 7-9. Tällöin hän oli noussut myös ranking-listalla 16 parhaan joukkoon sijalle 10. Seuraavan kerran Hamilton saavutti finaalipaikan Kiinan Shanghaissa vuonna 2002 "China Open"-turnauksessa, jolloin jälleen kerran finaali päättyi tappioon. Tällä kertaa finaalin vei walesiläinen Mark Williams erin 9-8. Tätä ottelua Hamilton johti jo 8-5, mutta Williams voitti neljä viimeistä erää peräkkäin .


title: Anthony Hamilton

text: Viime vuosina Hamilton on pudonnut ranking-listalla alaspäin ja pääkiertueen turnausvoitto on jäänyt saavuttamatta.


title: Assamin maanjäristys

text: Assamin maanjäristys tapahtui 12. kesäkuuta 1897 Assamin provinssissa Brittiläisen Intian koillisosassa. Järistys aiheutti noin 1 500 ihmisen kuoleman sekä rakennusten, lennätinyhteyksien ja viljasatojen tuhoutumisen kaikkialla Assamissa. Se havaittiin Burmasta New Delhiin ulottuvalla alueella.


title: Jukka Haarma

text: Jukka Haarma on suomalainen musiikkitoimittaja. Hän on työskennellyt Yleisradion palveluksessa toimittajan työn lisäksi muun muassa Radiomafian ohjelmajohtajana ja populaarimusiikin kehityspäällikkönä.


title: Ivor Novello

text: Ivor Novello (oik. David Ivor Davies, 14. tammikuuta 1893 Cardiff, Yhdistynyt kuningaskunta – 3. maaliskuuta 1951 Lontoo, Yhdistynyt kuningaskunta) oli brittiläinen näyttelijä, säveltäjä ja näytelmäkirjailija. Hänen tunnetuin roolinsa näyttelijänä oli Alfred Hitchcockin elokuvassa "Vuokralainen" (1926). Säveltäjänä hän tuli kuuluisaksi ensimmäisen maailmansodan aikana suositusta kappaleesta ”Keep the Home Fires Burning”. Hän sävelsi ja kirjoitti myös lukuisia musikaaleja. Hollywoodissa hän kirjoitti vuoropuhelut "Tarzan – viidakon valtias" -elokuvaan.


title: Ivor Novello

text: Novellon mukaan on nimetty British Academy of Composers and Songwritersin lauluntekijöille ja säveltäjille jakama Ivor Novello -palkinto.


title: Antto Nikkarinen

text: Antto Nikkarinen (s. 1. maaliskuuta 1991 Kerava) on suomalainen koripalloilija, pelipaikaltaan pelintekijä. Pituudeltaan 185-senttinen Nikkarinen on esiintynyt Suomen koripallomaajoukkueessa vuodesta 2012 lähtien.


title: Antto Nikkarinen

text: Nikkarisen kasvattajaseura on Vantaan Pussihukat. Vuonna 2008 hän siirtyi pääsarjassa pelanneeseen Espoon Honkaan, jonka paidassa hän pelasi ensimmäisellä kaudellaan 23 ottelua. Kesällä 2009 Nikkarinen siirtyi Kouvoihin. Neljän pelikauden jälkeen hän siirtyi Loimaa Bisonsiin kaksivuotisella sopimuksella.


title: Antto Nikkarinen

text: Nikkarinen antoi 600. koriin johtaneen syöttönsä Korisliigan runkosarjassa tammikuussa 2014.


title: Antto Nikkarinen

text: Kesäkuussa 2015 Nikkarinen ilmoitti lähtevänsä Loimaalta. Ilmoitusta seuranneena päivänä julkistettiin Nikkarisen siirtyminen Helsinki Seagullsiin kaksivuotisella sopimuksella.


title: Antto Nikkarinen

text: Nuorten maajoukkuekoripalloilija Lassi Nikkarinen on Nikkarisen pikkuserkku.


title: Patrik Nemeth

text: Patrik Géza Németh (s. 8. helmikuuta 1992 Tukholma, Ruotsi) on ruotsalainen jääkiekkopuolustaja, joka pelaa Dallas Starsin organisaatiossa. Nemeth pelaa lähinnä sen farmijoukkue Texas Starsissa, AHL:ssä. Dallas Stars varasi hänet toisella kierroksella 41. pelaajana . Isokokoinen Nemeth on puolustava puolustaja, jonka vahvuuksiin kuuluu voima, fyysinen peli, oman pään pelaaminen, pelinavaaminen ja taklaaminen. Hän ei loista hyökkäyspään pelaamisessa, vaan hoitaa useimmiten puolustavan roolinsa erinomaisesti.


title: Patrik Nemeth

text: Isokokoinen Nemeth on AIK IF:n kasvatti, mutta hän on edustanut juniorina myös Hammarby IF:ää. Nemeth palasi kaudeksi 2008–2009 AIK:n junioreihin. Hän voitti keväällä 2009 J18 Allsvenskanin mestaruuden, mutta edusti kauden aikana myös AIK:n J20-junioreita ja yhden ottelun verran Allsvenskan-joukkuetta. Nemeth keräsi miesten debyytissään yhden syöttöpisteen.


title: Patrik Nemeth

text: Kaudella 2009–2010 Nemeth oli Henrik Nilssonin kanssa AIK:n J20-joukkueen tehokkain puolustaja 20 pisteellään. Hän pelasi 16 ottelua Allsvenskanissa tehoin 0+3=3 sekä myös kolme ottelua Elitserienin karsinnoissa. AIK nousi keväällä 2010 Elitserieniin. Dallas Stars varasi Nemethin 41. pelaajana NHL:ään kesällä . Hän oli varaustilaisuuden toinen ruotsalaisvaraus. myös KHL-joukkue Metallurg Magnitogorsk varasi Nemethin numerolla 132.


title: Patrik Nemeth

text: Elitserienin tulokaskausi 2010–2011 toi Nemethille 38 runkosarjaottelussa tehot 1+6=7. Hän teki huhtikuussa 2011 kolmivuotisen tulokassopimuksen Dallas Starsin kanssa, mutta jatkoi vielä kauden 2011–2012 lainalla AIK:ssa. Kaudeksi 2012–2013 Nemeth siirtyi Starsin organisaatioon, jossa koko kausi kului farmijoukkue Texas Starsissa, AHL:ssä.


title: Patrik Nemeth

text: Nemeth pelasi alle 20-vuotiaiden MM-kilpailuissa vuosina 2011 ja 2012, joista jälkimmäinen turnaus päättyi maailmanmestaruuteen. Hän oli myös viidellä syötöllään Ruotsin tehokkain puolustaja ja voitti turnauksen puolustajien syöttöpörssin. Nemeth pelasi myös alle 18-vuotiaiden MM-kilpailuissa vuonna 2010 voittaen hopeaa. Hän pelasi myös alle 19-vuotiaiden World Junior A Challengessa vuonna 2009.


title: Punameritähti

text: Punameritähti eli tavallinen meritähti ("Asterias rubens") on pihtimeritähtien lahkoon kuuluva heleänoranssi meritähtilaji, joka elää Atlantin valtameren itäosissa.


title: Punameritähti

text: Punameritähdellä on pieni ja litteä keskiruumis, josta lähtee yleensä viisi "sädehaaraa" – joskus niitä on vain neljä, joskus kuusi tai useampiakin. Sädehaarat voivat kasvaa 26 senttimetrin mittaisiksi, vaikka ovatkin tavallisesti huomattavasti lyhyemmät. Meritähti kykenee kasvattamaan uuden sädehaaran jopa neljän katkenneen tilalle. Sen suu sijaitsee alapinnalla keskellä ruumista, ja sädehaarojen päässä on valoa aistivat silmätäplät.


title: Punameritähti

text:
Muiden piikkinahkaisten tavoin punameritähdellä on "vesiputkilosto", joka muodostuu nielua ympäröivästä "rengaskanavasta"
ja siitä säteittäin erkanevista "sädekanavista". Sädekanaviin liittyy "imujalkoja", joita meritähti käyttää hengittämisessä, tarttumisessa sekä liikkumisessa – nopeimmillaan se ryömii 15 senttimetriä minuutissa. Rengaskanavasta johtaa ruumiin pintaan "kivikanava", jonka suulla on siivilämäinen "madreporilevy".


title: Punameritähti

text: Punameritähdellä on kalkkilevyistä muodostuva ihonalainen tukiranka, jonka joustavan rakenteen ansiosta sen iho on pehmeä ja kimmoisa. Ihon väri vaihtelee oranssista vaaleanruskeaan ja purppuranpunaiseen ja siinä on runsaasti erilaisia piikkejä ja nystyjä, joista erikoisimpia ovat ihon puhdistuseliminä toimivat pienet pihtipiikit eli "pedikellaariot". Yläpinnan suurimmat piikit muodostavat sädehaarojen suuntaisia jonoja, joiden välissä on runsaasti sormimaisia pullistumia eli "papuloita", tavallisesti kolmen ryppäissä. Papulat ulottuvat meritähden ruumiinonteloon ja osallistuvat hengitykseen ja kuonaneritykseen.


title: Punameritähti

text: Punameritähteä tavataan Atlantin valtameren itäosissa mutta ei Välimeressä. Levinneisyysalue ulottuu pohjoisessa Islannin rannikolle sekä Vienanmerelle ja etelässä Senegalin rannikolle.


title: Punameritähti

text: Punameritähti elää yleensä kiinteällä merenpohjalla vuorovesivyöhykkeellä tai sen alapuolella 400 metrin syvyyteen saakka. Yksittäisiä meritähtiä on löydetty jopa 650 metrin syvyydestä.


title: Punameritähti

text: Punameritähti on yksineuvoinen eläin. Sen sädehaarojen alapinnalla sijaitsee sukurauhasia, joista sukusolut siirtyvät veteen sukuaukkojen kautta. Naaraat voivat tuottaa yhdellä kertaa jopa 2,5 miljoonaa munaa, jotka koiraat hedelmöittävät meriveteen vapauttamillaan siittiöillä. Hedelmöityneestä munasta kehittyy "bipinnaria", kaksikylkinen toukka, joka ui vapaasti vedessä kolme viikkoa ennen kuin se laskeutuu merenpohjaan ja muuttuu aikuiseksi.


title: Punameritähti

text: Muiden meritähtien tavoin punameritähti on ahkera saalistaja, joka käyttää ravinnokseen simpukoita, kotiloita ja taskurapuja. Se avaa simpukan kiertymällä sen kuoren puoliskoiden ympärille ja vetämällä ne auki imujaloillaan. Sen jälkeen se työntää mahalaukkunsa etuosan ulos suustaan simpukan pehmeiden osien ympärille ja sulattaa ne erittämillään ruoansulatusnesteillä. Kun simpukan liha on pehmennyt riittävästi, meritähti vetää mahalaukun takaisin sisälleen.


title: Northern Ghana

text: Northern Ghana on yksi Ghanan kymmenestä hallintoalueesta. Vuodesta 2009 asti, se on jaettu 20 piiriin. Hallintoalueen pääkaupunki on Tamale. Northern Ghana on pinta-alaltaan suurin hallintoalue Ghanassa.


title: Northern Ghana

text: Northern Ghana jaetaan 20 piirikuntaan, ne ovat:


title: Binary space partitioning

text: Binary space partitioning (BSP), suomeksi binäärinen avaruuden osiointi, on tietokonegrafiikassa binääripuinen kuvausmenetelmä avaruuden sisältämistä objekteista. Kuvausta kutsutaan BSP-puuksi. Puu saadaan jakamalla avaruus konvekseihin joukkoihin hypertason avulla.


title: Binary space partitioning

text: BSP:n avulla on mahdollista nopeuttaa 3D-grafiikan renderointia eliminoimalla z-puskuroinnin tarve. Tunnetuksi menetelmän teki vuonna 1993 tietokonepeli Doom, vaikka menetelmä kehiteltiin jo 1970-luvulla.


title: Binary space partitioning

text: BSP-puu saadaan osioimalla avaruus rekursiivisesti. Ensin avaruus jaetaan hypertason mukaisesti kahtia. Toiminto toistetaan syntyville osioille niin kauan kunnes osiot ovat konvekseja.


title: HMS Cattistock

text: HMS Cattistock on ollut kolmen Britannian Kuninkaallisen laivaston aluksen nimenä.


title: War of the Worlds: Goliath

text: War of the Worlds: Goliath on vuonna 2012 suoraan DVD:lle julkaistu malesialainen animaatioelokuva, joka perustuu H. G. Wellsin kirjoittamaan "Maailmojen sota" -tieteisromaanin jälkeisiin tapahtumiin ja "Heavy Metal" -lehden julkaisemiin lyhyttarinoihin. Elokuvan ohjasi Joe Pearson, joka vastasi myös elokuvan käsikirjoituksesta yhdessä David Abramowitzin kanssa. Pääosassa ääninäyttelevät Peter Wingfield, Elizabeth Gracen, Jim Byrnes, Adam Baldwin ja Adrian Paul.


title: War of the Worlds: Goliath

text: Vuonna 1900 marsilaiset hyökkäsivät Maahan 24 metrin korkuisilla lasersäteitä ampuvilla tripodkoneilla, mutta menehtyivät erään bakteerikannan vuoksi. 14 vuotta myöhemmin ihmiset ovat rakentaneet raunioksi menneen maailmansa uudelleen käyttäen hyväksi marsilaisten teknologiaa. Hallitus luo samalla ARESin, kansainvälisen nopean toiminnan joukot, jonka on tarkoitus toimia ihmiskunnan ensisijaisena puolustuksena mahdollista uutta marsilaisten hyökkäystä vastaan. Heidän tukikohtansa sijaitsee Manhattanin eteläosassa, jossa joukot harjoittelevat sotaministeri Theodore Rooseveltin ja kenraali Kushnirovin johdolla.


title: War of the Worlds: Goliath

text: Marsilaiset palaavat 15 vuoden jälkeen edellisestä hyökkäyksestä vieläkin edistyksellisemmällä teknologialla varustetuilla aluksilla ja saavat vastaansa muun muassa Maan monikansallisen ryhmän, jotka ohjaavat tripodialusta nimeltä Goliath pelastaakseen planeettansa.


title: HMS Holderness

text: HMS Holderness on ollut kolmen Britannian Kuninkaallisen laivaston aluksen nimenä.


title: HMS Quorn

text: HMS Quorn on ollut kolmen Britannian Kuninkaallisen laivaston aluksen nimenä.


title: Baabilaisuus

text: Baabilaisuus (kirjoitetaan myös Babilaisuus) on uskonnollinen liike, jonka juuret ovat islaminuskon šiialaisen haaran šaikhilaisessa koulukunnassa. Se kukoisti Persiassa vuodesta 1844 vuoteen 1852. Baabilaisuuden perusti Sayyid Ali Muhammad Shirazi, joka myöhemmin otti nimekseen Bab "(portti)". Hänen kautensa alkoi šaikhilaisuuden johtajan Sayyid Kazimin kuoleman jälkeen vuonna 1844. Bab kehitti šaikhilaisuutta radikaalimman ja šiialaisuuden valtavirran vastaisen liikkeen. Hänen kuolemansa jälkeen Baha’ullah perusti baabilaisuuden pohjalta bahai-uskonnon.


title: Baabilaisuus

text: Kauppiassukuun kuulunut Sayyid Ali Muhammad Shirazi – myöhemmin Bab – oli tutustunut šiialaisiin teoksiin ja seurannut šaikhilaisuuden johtajan Sayyid Kazimin luentoja satunnaisesti, mutta hän ei kuulunut oppineistoon eikä hänellä ollut uskonnollisena opettajana muodollista pätevyyttä. Bab ei seurannut pysyvästi opettajiaan eikä kuulunut šaihkilaisten sisäpiiriin. Sen sijaan hän oli syvästi uskonnollinen ja karismaattinen, joten hän sai runsaasti kannattajia Sayyid Kazim kuoltua vuonna 1843 tai 1844. Babin tärkein oppilas, Mulla Husain Bushru’i, oli keskeisessä asemassa Babin valinnassa liikkeen johtajaksi.


title: Baabilaisuus

text: Šaikhilaisuuden johtajana Bab seurasi aluksi edeltäjiään ja väitti olevansa neljäs pilari, "rukh". Tämä šaikhilaisuudelle omaleimainen oppi esitti, että ihmisen ja Jumalan välissä on henkilöitynyt taso, joka saa sanomansa suoraan kätketyltä imaamilta. Se tarkoittaa, että ŝiialainen oppineisto on tarpeeton, jos maan päällä on kyseinen "rukh". Bab ilmoitti myös olevansa kätkeytyneen imaamin portti "(Bab)". Hän esitti väitteitään aluksi yksityisesti, mutta alkoi kohottaa omaa uskonnollista asemaansa asteittain. Väitteet johtivat liikkeen jakautumiseen Babin seuraajiin ja maltillisiin šaikhilaisiin. Näin radikalisoitunut baabilaisuus omaksui itselleen šhaikhilaisuuden mystisen, esoteerisen puolen.


title: Baabilaisuus

text: Vuonna 1844 Bab julkaisi ensimmäisen kirjansa, Qayyum al-asma’, jossa hän vihjaisi olevansa jumalallista alkuperää. Liike aloitti lähetystyön, joka levitti sanomaan kätkeytyneen imaamin Mahdin odotuksesta. Heinäkuussa 1845 Bab joutui kotiarestiin Šīrāzissa hänen palatessaan pyhiinvaellukselta Mekasta. Vielä tässä vaiheessa häntä ei pidetty merkittävänä kansanjohtaja, sillä kotiaresti päättyi jo syyskuussa 1846. Bab sai laajahkoa tukea šaikhilaisilta, jotka toivoivat hänen paluutaan maltillisempaan linjaan Karim Khanin ympärille. Myöhemmin šaikhilaiset purkivat vihaansa toista haaraa kohtaan ja olivat innokkaimpia baabilaisten vainojia halutessaan todistaa liikkeiden eriytymisen.


title: Baabilaisuus

text: Šaikhilaisten lisäksi baabilaiset saivat kannatusta ulkopuolelta, mutta oppineiden enemmistö vastusti liikettä vaikkakin baabilaisuudella oli puolittaista kannatusta. Šaahin hallitus pysyi aluksi kiistoissa taka-alalla, koska uskonnollisten liikkeiden keskinäinen kiistely korosti maallisen vallan asemaa. Babin avoin julistus, että hän oli kätkettyyn imaamiin suorassa yhteydessä oleva välittäjä, aiheutti sen, että oppineen tuli joko tuomita tai liittyä häneen. Baabilaisuuden kasvava kannatus alkoi hermostuttaa maallista valtaa, niinpä se vangitsi Babin uudelleen vuonna 1847. Hänet siirrettiin Persian luoteiskolkkaan sisäiseen maanpakoon.


title: Baabilaisuus

text: Vuonna 1848 Bab ilmoitti julkisesti vankilasta käsin olevansa kätkeytynyt imaami. Šiialaiselle oppineistolle se oli kapinan merkki, ja Mahdiksi julistautuminen uhkasi myös šaahin maallista valtaa. Heinäkuussa 1848 Babia vastaan järjestettiin oikeudenkäynti Tabrizissa, jossa hänet tuomittiin piiskattavaksi. Samoihin aikoihin baabilaiset johtajat järjestivät kokouksen Badashtin kylässä Shahroodissa. He hyväksyivät Babin väitteet, julistivat lain tulleen kumotuksi ja viimeisten päivien olevan käsillä. Suoran yhteyden puuttuessa baabilaiset muuttuivat itsenäiseksi ja alkoivat tulkita johtajansa kirjoituksia ja tekoja. Näistä merkittävimmiksi sisäpiiriläisiksi nousivat Muhammad Ali Barfurushi, Husain Bushru’i ja Quarrat al-ain.


title: Baabilaisuus

text: Syyskuussa 1848 šaahi Mohammad Shah Qajarin kuolema johti maan poliittiseen sekasortoon. Baabilainen Husain Bushru’i käytti tilaisuutta hyväkseen ja marssi joukkoineen Māzandarāniin. Siellä he linnoittautuivat Tabarsin hautamuistomerkin ympärille. Baabilaiset taistelivat hallituksen joukkoja vastaan puolen vuoden ajan Tabarsin taistelussa. Lopulta piiritys johti verilöylyyn, joka samaistui baabilaisten silmissä marttyyrikuolemiin. Tämän jälkeen liike hiipui ja siirtyi maan alle. Alkuvuodesta 1850 baabilaiset kannattajat aloittivat paikallisia kapinoita ja hallitus turvautui äärimmäisiin toimenpiteisiin. Bab teloitettiin 9. heinäkuuta 1850, minkä jälkeen kapinointi väheni, mutta jatkui hajanaisena vuoteen 1853 asti.


title: Baabilaisuus

text: Babin kuoleman jälkeinen pirstaleinen liike oli menettänyt suuren joukon kannattajiaan hallituksen vainoissa. Babin seuraajaksi nousi testamentin perusteella Mirza Yahya Nuri uskonnolliselta nimeltään Subh-i azal "(ikuisuuden aamukoitto)". Hän eli eristyneenä eikä johtajanut liikettä aktiivisesti. Elokuussa 1852 eräät baabilaiset tekivät murhayrityksen šaahia vastaan. Tämän seurauksena koko liike piiloutui. Hiljaisuus jatkui 1860-luvulle asti, kunnes Subh-i azalin vanhempi veli Baha’ullah nousi liikkeen johtajaksi. Lopulta veljesten välinen riitely johti bahai-uskonnon perustamiseen. Vähemmistöön jääneen Subh-i azalin liikettä alettiin kutsua Azaleiksi.


title: Baabilaisuus

text: Baabilaisuuden alkuaikana Babin uskonnolliset kannat olivat tukevasti kiinni šaihkilaisuudessa. Hän oli sovitteleva oppineistoa kohtaan ja lähetti edustajansa šiialaisten hengellisen johtajan luokse. Babin alkuperäisten vaatimusten torjuminen jyrkensi hänen kannanottojaan. Bab julisti olevansa kätkeytyneen imaamin sijainen ja myöhemmin itse kätkeytynyt imaami. Lopulta kannattajien keskuudessa syntyi käsitys aseellisesta kapinasta, mikä johtaisi kätkeytyneen imaamin, siis Babin, nousuun valtaan. Ainakin osa hänen kannattajistaan oli köyhiä nationalisteja, joiden ensisijainen motiivi oli oppineiston ja šaahin syrjäyttäminen.


title: Baabilaisuus

text: Vangitsemisensa jälkeen, vuodesta 1848, Bab ei puhunut kannattajilleen suoraan, vaan näkemykset kulkivat baabilaisten sisäpiirin kautta. Nämä vastaavasti puhuivat tulkitsemiensa Babin kirjoitusten kautta. Hänen laajaan tuotantoonsa kuuluvat baabilaisten Koraaniksi nimitetty "Qayyum al-asma’", baabilaisten omat lait sisältävä "Bayan-i farsi" sekä muun muassa yhdeksän Koraanin selitysteosta. Babin kirjoituksissa islamin laki "(šaria)" kumottiin ja hän antoi tilalle uuden lain. Bab muutti muun muassa rukouksen, paaston, pyhiinvaelluksen ja pyhän sodan. Hän määräsi pyhiinvaelluksen suoritettavaksi itsensä luokse sekä nosti itsensä qiblaksi eli eläväksi suunnaksi, johon uskovaisten tuli kumartaa. Vuonna 1848 Bab julisti kaikki muut paitsi baabilaiset uskonnottomiksi, joita vastaan saattoi käydä pyhää sotaa.


title: Baabilaisuus

text: Baabilaisuudessa oli vahva viimeisten aikojen messiaaninen odotus. Se ei kuitenkaan merkitsisi maailmanloppua vaan pikemminkin uuden aikakauden alkamista. Baabilaisuuteen kuului myös sosiaalisia uudistuksia, kuten maareformi, vaikka ne eivät näkyneet liikkeessä vahvana. Baabilaisuuden laaja kannatus perustui pitkälti Persiassa vallalla olleeseen sosiaaliseen tyytymättömyyteen. Maan talous oli heikko, kulkutaudit levisivät, persialaiset olivat kärsineet sotilaallisia tappioita ja šiialaisten pyhä kaupunki Karbala oli tuhottu kahteen kertaan.


title: Derrick Coleman

text: Derrick D. Coleman (s. 21. kesäkuuta 1967 Mobile, Alabama) on yhdysvaltalainen uransa lopettanut koripalloilija. Pääosin Isona laitahyökkääjänä pelannut Coleman valittiin vuonna 1991 ja pelasi myös kerran ssa vuonna 1994.


title: Derrick Coleman

text: Coleman edusti 15 kautta kestäneellä urallaan suurimmaksi osaksi New Jersey Netsiä ja Philadelphia 76ersiä. Muut seurat olivat Charlotte Hornets ja Detroit Pistons.


title: Veikko Kosonen

text: Veikko Johannes (Veikko J.) Kosonen (24. marraskuuta 1900 Kerimäki – 11. kesäkuuta 1971 Kerimäki) oli suomalainen poliitikko. Kosonen oli SKDL:n kansanedustaja toukokuusta heinäkuuhun vuonna 1948. Hän vaikutti myös kotikuntansa Kerimäen kunnanvaltuustossa ja -hallituksessa.


title: Veikko Kosonen

text: Kosonen nousi eduskuntaan varasijalta toukokuussa 1948, kun Reinhold Svento siirtyi Suomen lähettilääksi Berniin. Kososen vaalipiiri oli Mikkeli.


title: Veikko Kosonen

text: Kosonen työskenteli 1920-luvun puolivälistä alkaen maataloustöissä, Itä-Savon osuusliikkeessä ja varastomiehenä. Vuosina 1927–1959 Kosonen oli myymälänhoitaja Kerimäellä ja 1960–1963 varastomies Savonlinnassa.


title: Samuel Purdy

text: Samuel Purdy oli Kalifornian kolmas varakuvernööri. Hän toimi virassa vuodesta 1852 vuoteen 1856. Purdy edusti tuolloin demokraattista puoluetta. Hän toimi myös Stocktonin kaupungin ensimmäisenä pormestarina vuonna 1851.


title: Pablo de la Guerra

text: Pablo de la Guerra (s. 29. marraskuuta 1819 - k. 5. helmikuuta 1874) oli Kalifornian varakuvernööri vuodesta 1861 vuoteen 1862. Lisäksi hän työskenteli Kalifornian senaatissa.


title: Pablo de la Guerra

text: Etniseltä taustaltaan de la Guerra oli meksikolainen. Meksikolaistaustaisten ihmisten toimiminen Kalifornian lainsäädäntöelimissä oli de la Guerran aikaan vielä harvinaista.


title: Unkarinpuoliverinen

text: Unkarinpuoliverinen (engl. "Hungarian Warmblood") on unkarilainen puoliverinen hevosrotu. Ne polveutuvat lipizzahevosista ja lämminverisistä. Unkarinpuoliverisen kehittely alkoi 1960-luvulla, kun unkarilaiset alkoivat kehittelemään modernia urheiluhevosta. Näin jatkettiin korkealuokkaista hevosten kasvatusta. Hannovereja ja holsteineja tuotiin Unkariin joita risteytettiin maan alkuperäisien hevosten, kuten furioson ja gidranin kanssa. Tavoitteena oli saada nykypäivän vaatimukset täyttävä urheiluhevonen. Ensin jalostuksessa käyttiin erirotuisia tammoja ja myöhemmin siirryttiin täysverisiin, mutta arabialaisia käytettiin edelleen rodun parantamiseksi. Näin syntyi laadukkaita hevosia joilla oli matkaa tavoittava laukka.


title: Unkarinpuoliverinen

text: Väreiksi sallitaan kaikki tasaiset värit sekä kaikki merkit. Unkarinpuoliveriset ovat säkäkorkeudeltaan yli 148cm, ylärajaa ei ole. Korkeimmillaan ne ovat kuitenkin 170cm kohdalla. Ne soveltuvat hyvin este, koulu- ja kenttäratsuiksi.


title: Spencer G. Millard

text: Spencer Gurdon Millard (s. 10. kesäkuuta 1856 – k. 24. lokakuuta 1895) oli yhdysvaltalainen poliitikko, lakimies ja opettaja. Hän toimi Kalifornian 20. varakuvernöörinä. Hänen kautensa piti kestää vuodesta 1895 vuoteen 1899, mutta hän kuoli ensimmäisenä vuotena Los Angelesissa.


title: Spencer G. Millard

text: Millard syntyi Ioniassa, Michiganin osavaltiossa. Hänen vanhempansa olivat Gurdon J. Millard (s. 1830 – k. ?) ja Joanna Freeman (s. 1834 – k. ?). Lisäksi Spencerillä oli sisko Frances M. Millard (s. 1854 – k. 1891) joka kuoli tutkimusmatkallaan Intiassa.


title: Spencer G. Millard

text: Millard opiskeli Hillsdale Collegessa, josta hän valmistui vuonna 1877. Hän opiskeli 1880-luvulla lakia yhdessä William O. Websterin kanssa ja toimi "Webster & Millard" -yrityksessä. Vuonna 1885 Millard meni naimisiin Ida N. Hallin (s. 1860 – k. 1952) kanssa Ioniassa. He saivat kaksi lasta; Spencer J. Millardin (s. 1888 Ioniassa – k. ennen vuotta 1952 Tennesseessä) ja Gertrude Millardin (s. 1891 Los Angelesissa, Kaliforniassa – k. 1979 Los Angelesissa)


title: Lyhytpyrstötimali

text: Lyhytpyrstötimali ("Trichastoma malaccense") on Malakan niemimaan alueella ja Indonesiassa sekä Bruneissa tavattava kerttutimaleihin kuuluva varpuslintu.


title: Lyhytpyrstötimali

text: Kooltaan lyhytpyrstötimali on 14–16 cm. Aikuinen lintu on selästään väriltään oliivinruskea ja päästään harmaa. Nokan tyvestä lähtee musta viiksijuova. Lyhytpyrstötimalin kurkku on väriltään valkoinen. Lajin pyrstö on lyhyt. Nuoret lyhytpyrstötimaliyksilöt ovat päästään ruskeampia.


title: Lyhytpyrstötimali

text: Lyhytpyrstötimalia tavataan Myanmarista, Malesiasta, Thaimaasta, Singaporesta sekä indonesiasta ja Bruneista, joissa se on melko yleinen. Linnun elinympäristöä ovat kosteiden metsien ja suometsien aluskasvillisuus. Lajia tavataan toisinaan myös plantaaseilla ja jokivarsien pensaikoissa. Lyhytpyrstötimalin elinympäristöt sijaitsevat aina 1 000 metrin korkeudelle merenpinnasta.


title: Lyhytpyrstötimali

text: IUCN luokittelee lyhytpyrstötimalin silmälläpidettäväksi. Lajin kannalle uhkia ovat elinympäristön tuhoutuminen laittomien metsienhakkuiden vuoksi. Elinympäristöä tuhoutuu myös metsäpalojen yhteydessä. Lyhytpyrstötimali pystyy kuitenkin sopeutumaan myös osittain hakattuihin metsiin.


title: Dikembe Mutombo

text: Dikembe Mutombo Mpolondo Mukamba Jean-Jacques Wamutombo (s. 21. kesäkuuta 1966 Kinshasa, Zaire) on kongolais-yhdysvaltalainen uransa lopettanut koripalloilija. Sentterinä pelannut Mutombo on kautta aikain toiseksi eniten torjuntoja NBA:ssa tehnyt pelaaja (3289). Hänet on valittu neljästi vuoden puolustavaksi pelaajaksi ja kahdeksan kertaa un.


title: Dikembe Mutombo

text: Mutombo edusti 18 kautta kestäneellä urallaan suurimmaksi osaksi Denver Nuggetsia, Atlanta Hawksia (1996–2001) ja Houston Rocketsia. Muut seurat olivat Philadelphia 76ers, New Jersey Nets ja New York Knicks.


title: Dikembe Mutombo

text: Hawks nosti Mutombon paidan kattoon vuonna 2015 ja Nuggets vuonna 2016.


title: Eino Kujanpää

text: Eino Nikolai Kujanpää (aiemmin "Syrjänen", 16. tammikuuta 1904 Tammela – 11. kesäkuuta 1980 Helsinki) oli suomalainen poliitikko. Kujanpää oli SKDL:n kansanedustaja vuosina 1945–1951. Hän vaikutti myös Forssan kauppalanvaltuustossa sekä Suomen kommunistisessa puolueessa, Rakennustyöläisten liitossa ja Sodan ja Fasisminvastainen Työ -järjestön sihteerinä. Kujanpää oli poliittisista syistä vangittuna vuosina 1937–1940 ja 1941–1944.


title: Eino Kujanpää

text: Kujanpää valittiin eduskuntaan Hämeen läänin eteläisestä vaalipiiristä maaliskuun 1945 vaaleissa. Hän kuului kulkulaitos-, puolustusasiain- ja suureen valiokuntaan.


title: Eino Kujanpää

text: Kujanpää opiskeli 1920- ja 1930-luvuilla Neuvostoliitossa ensin Kansainvälisessä Lenin-koulussa (peruskurssi 1931, jatkokurssi 1933) ja myöhemmin Lännen vähemmistökansallisuuksien yliopistossa. Hän käytti salanimiä Lars Lukander (1931) ja Edvard Moren (1933). LVKY:n käytyään Kujanpää komennettiin Suomeen puoluetyöhön. Sotien jälkeen hän nousi neuvostokokemuksensa ansiosta nopeasti kommunistien hierarkiassa. Kujanpää johti SKP:n Forssan osastoa. Vuonna 1947 puolueen kaaderiosasto huomautti Kujanpäätä käytöksestä 1930-luvulla ja sota-aikana. Asiasta ei tehty julkista, mutta Kujanpää joutui palaamaan kirvesmieheksi.


title: Eino Kujanpää

text: Ennen vuotta 1922 Kujanpää eli huutolaisena, paimenena ja renkinä. Vuoteen 1951 asti hän työskenteli Forssassa kirvesmiehenä ja autonkuljettajana. Vuosina 1951–1970 Kujanpää elätti itsensä kirvesmiehenä ja konepuuseppänä Helsingissä.


title: Nokia 5228

text: Nokia 5228 on matkapuhelinvalmistaja Nokian valmistama vuonna 2010 julkaistu kosketusnäytöllinen matkapuhelin. Nokia 5228 on aiemmin julkistetun Nokia 5230:n sisarmalli, joiden erona on lähinnä se, ettei 5228:sta löydy GPS-vastaanotinta eikä 3G-tukea.


title: Eugen Ferdinand von Homeyer

text: Eugen Ferdinand von Homeyer (11. marraskuuta 1809 Nerdin - 31. toukokuuta 1889 Stolp) oli saksalainen lintutieteilijä.


title: Eugen Ferdinand von Homeyer

text: Eugen Ferdinand von Homeyer oli perustamassa Saksan Lintutieteellistä Yhdistystä vuonna 1850. Hän toimi yhdistyksen puheenjohtajana 1876–1883. Hänen veljenpoikansa Alexander von Homeyer oli myös lintutieteilijä.


title: Eugen Ferdinand von Homeyer

text: Homeyer keräsi noin 20 000 linnun kokoelman, jota säilytetään Braunschweigin luonnontieteellisessä museossa.


title: Danny Manning

text: Daniel Ricardo Manning (s. 17. toukokuuta 1966 Hattiesburg, Mississippi) on yhdysvaltalainen uransa lopettanut koripalloilija. Isona laitahyökkääjänä pelannut Manning valittiin kahdesti un ja voitti vuonna 1998. Hän saavutti myös olympiapronssia Yhdysvaltain maajoukkueessa vuonna 1988.


title: Danny Manning

text: Manning edusti 15 kautta kestäneellä NBA-urallaan suurimmaksi osaksi Los Angeles Clippersiä ja Phoenix Sunsia. Muut seurat olivat Atlanta Hawks, Milwaukee Bucks, Utah Jazz, Dallas Mavericks ja Detroit Pistons.


title: Danny Manning

text: Hänen isänsä Ed Manning oli myös koripalloilija.


title: Magnus Kahnberg

text: Håkan Magnus Kahnberg (s. 25. helmikuuta 1980 Mölndal, Ruotsi) on ruotsalainen jääkiekkoilija, joka pelaa SHL-joukkue Frölunda HC:ssa. Hänen vahvuuksiinsa kuuluu tekniset taidot, pelintekeminen ja maalintekotaito. Kahnbergin heikkouksiin kuuluu fysiikan puute, luistelu ja puolustuspelaaminen. Hän laukoo oikealta.


title: Magnus Kahnberg

text: Kahnbergin kasvattajaseura on Kållereds SK. Hän kuitenkin pelasi ensimmäiset miesten pelinsä II-divisioonajoukkue Mölndal Hockeyssä kaudella 1996–1997. Kahnberg siirtyi seuraavaksi kaudeksi Frölunda HC:n J20-junioreihin. Hän sijoittui kaudella 1998–1999 tehoilla 23+18=41 J20 SuperElitin maalipörssissä kolmanneksi ja pistepörssissä kuudenneksi. Kaudella 1999–2000 Kahnberg voitti koko J20 SuperElitin piste- ja maalipörssin tehoilla 45+21=66 sekä tehotilaston lukemalla +49. Hänen maalimääränsä on koko sarjan yhden kauden ennätys runkosarjassa. Kahnberg voitti myös J20 SuperElitin mestaruuden. Samalla kaudella hän debytoi myös Elitserienissä, jossa pelejä kertyi neljä. Carolina Hurricanes varasi Kahnbergin seitsemännellä kierroksella numerolla 212 .


title: Magnus Kahnberg

text: Kausi 2000–2001 oli Kahnbergin tulokaskausi Elitserienissä ja se toi hänelle 50 runkosarjaottelussa tehot 8+6=14. Kahnberg voitti Ruotsin-mestaruuden vuosina 2003 ja 2005 sekä hopeaa vuonna 2006, mutta Kahnbergin pisteiden valossa paras kausi oli 2003–2004, jolloin hän voitti tehoilla 33+16=49 koko Elitserienin piste- ja maalipörssin. Hän teki myös eniten voittomaaleja runkosarjassa yhdeksällä osumallaan. Kahnberg muodosti kyseisellä kaudella Frölundassa tunnetun "Dragkedjanin" Joel Lundqvistin ja Jari Tolsan kanssa. Hänet palkittiin kauden päätteeksi Elitserienin arvokkaimpana pelaajana Guldhjälmenillä ja valittiin Ruotsin tähdistökentälliseen.


title: Magnus Kahnberg

text: Kahnbergin oikeudet kaupattiin St. Louis Bluesiin tammikuussa 2006, jolloin Blues sai myös Michael Zigomanisin, Jesse Boulericen, ensimmäisen kierroksen varausvuoron kesälle ja neljännen kierroksen varausvuoron kesälle . Vaihdossa Hurricanes sai Doug Weightin ja Erkki Rajamäen. Kahnberg siirtyi kaudeksi 2006–2007 vuoden mittaisella tulokassopimuksella St. Louis Bluesin organisaatioon. Hän pelasi Bluesin farmijoukkue Peoria Rivermenissä, AHL:ssä 17 ottelua, kunnes palasi kesken kauden Frölunda HC:hen joulukuussa 2006 kolmivuotisella sopimuksella.


title: Magnus Kahnberg

text: Maaliskuussa 2009 Kahnberg teki kaksivuotisen sopimuksen Brynäs IF:n kanssa. Kaudella 2009–2010 hän oli 20 osumallaan joukkueen paras maalintekijä Stephen Dixonin kanssa. He sijoittuivat Elitserienin maalipörssissä neljänneksi kolmen muun pelaajan kanssa. Kaudeksi 2011–2012 Kahnberg palasi kaksivuotisella sopimuksella Frölundaan. Näin ollen myös "Dragkedjan" saatiin taas yhteen. Kahnbergin runkosarja jäi kuitenkin vain 29 ottelun mittaiseksi päävamman takia. Kaudella 2012–2013 hän oli tehoilla 11+15=26 Frölundan toiseksi paras pistemies Joel Lundqvistin jälkeen. Helmikuussa 2013 Kahnberg teki kaksivuotisen jatkosopimuksen joukkueen kanssa.


title: Magnus Kahnberg

text: Kaudella 2013–2014 Kahnberg oli tehoilla 18+15=33 Frölundan paras maalintekijä ja kolmanneksi paras pistemies.


title: Magnus Kahnberg

text: Kahnberg edusti Ruotsia MM-kilpailuissa vuosina 2004, 2005 ja 2007, joista vuoden 2004 turnaus päättyi pronssiin.


title: Magnus Kahnberg

text: Kahnbergin serkku Nicklas Lasu pelaa SM-liigaa Oulun Kärpissä.


title: Tuusulan Voima-Veikot

text: Tuusulan Voima-Veikot r.y. (TV-V) on vuonna 1937 perustettu tuusulalainen yleisseura. TV-V:n lajeihin kuuluvat ampumahiihto ja suunnistus. Ennen TV-V:n yhtenä jaostona toimi painonnosto, joka osin selittää seuran nimen.


title: Tuusulan Voima-Veikot

text: TV-V on saanut järjestettäväkseen lukuisia suurtapahtumia, niistä suurimpana suunnistuksen Nordic O Tour ja maailmancup, joka kisattiin Hyrylässä 17.6.2010. Muita tapahtumia ovat mm. pyöräsuunnistuksen (MTBO) SM sprintti ja pitkä matka 25.-26.9.2010 sekä pyöräsuunnistus (MTBO) Miry -cup 18.5.2010.


title: Tuusulan Voima-Veikot

text:
TV-V:llä on aktiivinen ampumahiihtojaosto.
Seuraa edustava ampumahiihdon Suomen mestari Jaakko Ranta valittiin kaudeksi 2018-19 ampumahiihdon maailmancupiin. Ranta oli kilpaillut kerran aikaisemmin maailmancupissa ennen tätä. Seuraa niin ikään edustava Tuomas Harjula valittiin ampumahiihdon IBU-cupiin.


title: Tuusulan Voima-Veikot

text: TV-V järjestää ampumahiihdon kansallisia kilpailuja Tuusulan urheilukeskuksessa. Tuusulassa järjestettiin ampumahiihdon nuorten SM-kilpailut vuonna 2017.


title: Tuusulan Voima-Veikot

text:
Ampumahiihdon Suomen mestaruuden 10 kilometrin matkalla vuonna 1992 voittanut ampumahiihtäjä Timo Seppälä on edustanut Tuusulan Voima-Veikkoja.
Myös ampumahiihtäjä Olli Hiidensalo on edustanut TV-V:tä. Myös suunnistuksen Jukolan Viestin kolmanneksi sijoittuneessa joukkueessa 2009 ollut Pekka Itävuo on edustanut nuoruusvuosinaan Tuusulan Voima-Veikkoja.


title: Tuusulan Voima-Veikot

text: Ampumahiihtojaoston puheenjohtajana toimii Tiina Laine.


title: Tuusulan Voima-Veikot

text: Seuran nykyisenä puheenjohtajana toimii Timo Vilkko.


title: Kiinan Sisämaanlähetys

text: Kiinan Sisämaanlähetys eli Overseas Missionary Fellowship (China Inland Mission vuoteen 1964 asti) on Hudson Taylorin Lontoossa 25. kesäkuuta 1865 perustama evankelinen lähetysseura, jonka tarkoituksena on evankeliumin julistaminen Kiinassa ja muissa Aasian maissa. Seuran rahoitus oli vapaaehtoisten lahjoituksien varassa. Lähetyksen yleisjohtajana toimi Hudson Taylor. Lontoon päämajassa toimivat neuvosto ja sihteerit. Neuvosto hyväksyi lähetystyöhön pyrkivät kokelaat. Kiinassa lähetysseuran toimintaansa varten tarvitsemat rakennukset vuokrattiin tai ostettiin. Lähetystyöntekijöillä ei ollut oikeutta ostaa itselleen maata, eikä rakennuksia.


title: Kiinan Sisämaanlähetys

text: Vapaakirkollinen Suomen Vapaa Lähetys teki yhteistyötä Kiinan Sisämaanlähetyksen kanssa.


Jääkiekon alle 18-vuotiaiden maailmanmestaruuskilpailut 1999 pelattiin Saksassa, ottelupaikkakuntina olivat Füssen ja Kaufbeuren. Kisat olivat ensimmäiset alle 18-vuotiaiden maailmanmestaruuskilpailut.
Norja tippui B-sarjaan ja Valko-Venäjä nousi pääsarjaan.


title: Stockholm-Arlanda

text: Stockholm-Arlanda on ruotsalainen tosi-tv-sarja. Sarjassa seurataan Arlandan lentoaseman arkea ja kerrotaan lentoasemalla työskentelevien työtehtävistä. Sarjassa kuvataan pääosin SAS, Norwegian, LFV ja Nordic Aero -lentoyhtiöiden työntekijöitä. Ohjelmasta on tehty kaksi tuotantokautta. Ne kuvattiin talvella 2008-2009 sekä kesällä 2009.


title: Stockholm-Arlanda

text: Sarjan esittäminen päättyy Suomessa 5. elokuuta 2010. Sarja esitetään uusintana 10. lokakuuta 2010 alkaen.


Jääkiekon alle 18-vuotiaiden maailmanmestaruuskilpailut 2007 pelattiin Suomessa, ottelupaikkakuntina olivat Rauma, jossa pelattiin A-lohkon pelit, yksi B-lohkon peli ja putoamissarja, sekä Tampere, jossa pelattiin muut B-lohkon pelit ja loppupelit. Mestaruuden voitti Venäjä joka voitti loppu-ottelussa Yhdysvallat 6-5. Suomen sijoitus oli 7.


title: Thomas Ludger Dupré

text: Thomas Ludger Dupré (10. marraskuuta 1933 – 30. joulukuuta 2016) oli yhdysvaltalainen katolisen kirkon pappi, joka toimi Springfieldin piispana vuosina 1995–2004.


title: Thomas Ludger Dupré

text: Dupré syntyi South Hadleyssä, Massachusettsissa. Teologiaa hän opiskeli vuosina 1955–1959 pappisseminaarissa Kanadassa ja hänet vihittiin papiksi 23. toukokuuta 1959. Vuonna 1990 Dupré vihittiin Springfieldin vihkipiispaksi sekä Hodelmin titulaaripiispaksi ja 14. maaliskuuta 1995 Springfieldin piispaksi. Piispana hänet tunnettiin abortin, eutanasian ja homoliittojen vastustajana.


title: Thomas Ludger Dupré

text: Dupré erosi piispanvirasta 11. helmikuuta 2004 terveyssyihin vedoten. 28. syyskuuta 2004 häntä vastaan nostettiin kaksi syytettä lapsen seksuaalisista hyväksikäytöistä, jotka olivat tapahtuneet 1970-luvulla. Häntä ei kuitenkaan asetettu syytteeseen, koska teot olivat vanhentuneet. Dupré oli täten ensimmäinen katolinen piispa, joka on saanut syytteen seksuaalirikoksista. Eronsa jälkeen hän kirjautui psykiatriseen sairaalaan.


title: Gaël Kakuta

text: Gaël Kakuta (s. 21. kesäkuuta 1991) on ranskalainen jalkapalloilija, joka pelaa Sevillassa. Hän on tunnettu vauhdista, taidosta ja tekniikasta. Hän on tärkeä osa Ranskan nuorten jalkapallomaajoukkueessa ja on edustanut maataan alle 17- , alle 18- ja alle 19-vuotiaiden tasolla.


title: George Perkins Marsh

text: George Perkins Marsh (15. maaliskuuta 1801, Woodstock, Vermont – 23. heinäkuuta 1882, Vallombrosa, Italia) oli yhdysvaltalainen diplomaatti ja filologi, jota pidetään toisinaan myös Yhdysvaltain ensimmäisenä luonnonsuojelijana. Hänellä oli laaja kieltentuntemus, mutta tiesi paljon myös muista aloista. Hänen erityinen kiinnostuksenkohteensa oli islannin kieli.


title: George Perkins Marsh

text: Marshin teos "Man and Nature" (1864) oli eräs aikaisimpia ekologisia kannanottoja. Teoksessa Marsh yhdisti metsäkadon aavikoitumiseen ja kritisoi ihmisen aiheuttamia tuhoja luonnossa.


title: George Perkins Marsh

text: Vuosina 1843–1849 Marsh edusti Whig-puoluetta kongressissa. Hän toimi myös Yhdysvaltain edustajana Turkissa vuosina 1849–1853 ja Italiassa 1861–1882, missä hän kuoli 81-vuotiaana.


title: Kärsämäen vaakuna

text: Kärsämäen vaakuna on Kärsämäen kunnan tunnus. Vaakunan aihe viittaa Venetpalon kylän nimeen, joka puolestaan on peräisin hämäläisten kanssa käydyistä heimotaisteluista. Kylän kerrotaan nimetyn hämäläisten huudon ”Veneet palaa!” mukaan paikallisten kyläläisten sytytettyä ryöstöretkeläisten veneet tuleen.


title: Kärsämäen vaakuna

text: Vaakunan selitys on ”hopeakentässä tyviö ja vene, molemmat siniset, veneestä nousee seitsemän punaista tulikielekettä.” Vaakunan on suunnitellut Gustaf von Numers, ja Kärsämäen kunnanvaltuusto hyväksyi sen kokouksessaan 23. kesäkuuta 1964. Sisäasiainministeriö vahvisti vaakunan käyttöön 5. lokakuuta samana vuonna.


title: Horowitz

text: Horowitz on muun muassa seuraavien henkilöiden sukunimi: